text:
CHITSAUKO 5
“Mukadzi Akanaka Kwazvo”
1, 2. (a) Rute akanga achiita basa rei? (b) Rute akaziva nezvezvinhu zvipi zvakanaka zvaiva muMutemo waMwari uye zvaiitwa nevanhu vake?
RUTE akagwadama pedyo nemurwi wehura dzebhari dzaakanga aswera achiunganidza. Kwakanga kwava kusviba muminda yaiva muBhetrehema, uye vashandi vakawanda vakanga vava kutonanaira vakananga kugedhi reguta duku raiva pamusoro pechikomo chaiva pedyo. Rute anofanira kunge akanga arukutika, nokuti ainge ashanda kubva mangwanani. Kunyange zvakadaro akaramba achishanda, achipura hura dzacho kuti tsanga dzibude. Kunyange zvazvo basa racho rakanga rakaoma, rainge riri zuva rakanaka nokuti akawana zvaaisatombotarisira kuwana.
2 Zvinhu zvainge zvava kutanga kufambira chirikadzi iyi yechiduku here? Sezvatakaona muchitsauko chakapfuura, Rute ainge asarudza kugara navamwene vake, Naomi, achipika kuti aizogara navo uye aizoita kuti Mwari waNaomi, Jehovha, ave Mwari wakewo. Vakadzi vaviri ava vakanga vafirwa vakauya pamwe chete kuBhetrehema vachibva kuMoabhi, uye pasina nguva Rute mukadzi muMoabhi akaziva kuti Mutemo waJehovha waiva neurongwa hwaibatsira uye hwairemekedza varombo vaiva muIsraeri, kusanganisira vaibva kune dzimwe nyika. Uye akaona kuti vamwe vevanhu vaJehovha, avo vairarama vari pasi peMutemo wacho uye vakanga vadzidziswa nawo, vakaratidza nezvavaiita kuti vaida Jehovha uye vaiva nemutsa izvo zvakaporesa mwoyo wake waishungurudzika.
3, 4. (a) Bhoazi akanga akurudzira Rute sei? (b) Muenzaniso waRute ungatibatsira sei munguva dzatiri kurarama dzakaoma mune zveupfumi?
3 Mumwe wevanhu vakadaro aiva Bhoazi, murume ainge ati kurei uye akapfuma, aiva neminda umo Rute aiunganidza zvaisaririra. Musi uyu akanga amubata semwana wake. Rute akanyemwerera nechomumwoyo paakafunga nezvemashoko emutsa akataurwa naBhoazi achimurumbidza pamusana pokuriritira Naomi uye kusarudza kutsvaka kupotera pasi pemapapiro aMwari wechokwadi, Jehovha.—Verenga Rute 2:11-14.
4 Kunyange zvakadaro, Rute angangodaro akafunga nezveramangwana rake. Semunhu wekune imwe nyika aiva murombo uye asina murume kana mwana, aizozviriritira sei iye naNaomi mumakore aitevera? Vaizorarama nokungounganidza zvaisaririra here? Uye ndiani aizomuriritira kana achembera? Zvaizonzwisisika kana zvinhu zvakadaro zvaimunetsa. Munguva dzatiri kurarama dzakaoma mune zveupfumi, vakawanda vari kutambura nekuzvidya mwoyo kwakadaro. Sezvatinodzidza nezvekuti kutenda kwaRute kwakamubatsira sei kuti atsungirire matambudziko akadaro, tichawana zvakawanda zvokutevedzera.
Ndivanaani Vanoumba Mhuri?
5, 6. (a) Rute akabudirira zvakadini pazuva rake rekutanga kuunganidza zvaisaririra mumunda maBhoazi? (b) Naomi akaita sei paakaona Rute?
5 Panguva iyo Rute akanga apedza kupura bhari uye aiunganidza yose pamwe chete, akaona kuti akanga aunganidza inenge efa, kana kuti marita 22. Bhari yacho ingangodaro yairema makirogiramu 14! Zvichida akaisungira mujira ndokuitsiga pamusoro, ndokubva apinda munzira akananga kuBhetrehema kunze zvakwaisviba.—Rute 2:17.
6 Naomi akafara kuona muroora wake waaida, uye zvichida akakanuka paakaona kuwanda kwebhari yaiva naRute. Rute akauyawo nezvokudya zvaakanga asiya pane zvokudya zvakanga zvapiwa vashandi naBhoazi, nokudaro vaviri ava vakadya vose zvokudya zvisingashamisiri. Naomi akabvunza kuti: “Waunganidza zvanga zvichisaririra kupi nhasi, uye washanda kupi? Munhu ava nehanya newe ngaakomborerwe.” (Rute 2:19) Naomi paakaona kuti Rute aiva nebhari yakawanda akaziva kuti mumwe munhu aifanira kunge amubatsira.
7, 8. (a) Naomi akaona mutsa waBhoazi sewaibva kuna ani, uye nei zvakadaro? (b) Rute akaratidzazve sei rudo rwakavimbika kuna vamwene vake?
7 Vaviri vacho vakatanga kukurukura, Rute ndokuudza Naomi nezvemutsa waBhoazi. Abatwa-batwa nazvo, Naomi akapindura kuti: “Ngaakomborerwe naJehovha, iye asina kurega kuva nomutsa worudo kuvapenyu nevakafa.” (Rute 2:20) Akaona mutsa waBhoazi sewaibva kuna Jehovha, uyo anoita kuti vashumiri vake vave nerupo uye anovimbisa kupa vanhu vake mubayiro nemhaka yemutsa wavanoratidza. *—Verenga Zvirevo 19:17.
8 Naomi akakurudzira Rute kuti abvume zvakanga zvataurwa naBhoazi zvokuti arambe achiunganidza zvaisaririra muminda yake uye kuti arambe ari pedyo nevasikana vake kuitira kuti asanetswa nevakohwi. Rute akateerera zano iroro. Uyewo “akaramba achigara navamwene vake.” (Rute 2:22, 23) Mumashoko iwayo tinoonazve rudo rwakavimbika rwaanozivikanwa narwo. Muenzaniso waRute ungaita kuti tizvibvunze kana tichitsigira vemumhuri medu nokuvimbika uye tichivapa rubatsiro rwavanoda. Jehovha haambofi akatadza kucherechedza rudo rwakavimbika rwakadaro.
Zvakaitwa naRute naNaomi zvinotiyeuchidza kuti tikoshese mhuri yatiinayo
9. Tingadzidzei kuna Rute naNaomi nezvemhuri?
9 Rute naNaomi vakanga vasiri mhuri chaiyo here? Vamwe vanofunga kuti panofanira kuva nomumwe munhu anozadzisa nzvimbo imwe neimwe—murume, mudzimai, mwanakomana, mwanasikana, sekuru kana kuti mbuya, zvichingodaro—kuti ive mhuri “chaiyo.” Asi zvakaitwa naRute naNaomi zvinotiyeuchidza kuti vashumiri vaJehovha vanogona kuzarura mwoyo yavo voita kuti kunyange mhuri duku zvikuru dziratidze ushamwari, mutsa, nerudo. Unokoshesa mhuri yauinayo here? Jesu akayeuchidza vateveri vake kuti ungano yechiKristu inogona kuita semhuri kunyange kune vaya vasina.—Mako 10:29, 30.
“Iye Ndomumwe Wevadzikinuri Vedu”
10. Naomi aida kubatsira Rute sei?
10 Kubva panguva yokukohwa bhari muna April kusvika panguva yokukohwa gorosi muna June, Rute akaramba achiunganidza zvaisaririra muminda yaBhoazi. Mavhiki zvaakapfuura, hapana mubvunzo kuti Naomi akafungisisa pamusoro pekuti chii chaaigona kuitira muroora wake waaida. Vachiri kuMoabhi, Naomi aiva nechokwadi chokuti aisazombofa abatsira Rute kuwana mumwe murume. (Rute 1:11-13) Zvisinei, panguva ino, akanga ava kutanga kuva nedzimwe pfungwa. Akaenda kuna Rute ndokuti: “Mwanasikana wangu, handifaniri kukutsvakira nzvimbo yokuzororera . . . here?” (Rute 3:1) Yaiva tsika yavo mazuva iwayo kuti vabereki vatsvakire vana vavo munhu wokuroorana naye, uye Rute akanga ava mwanasikana chaiye kuna Naomi. Naomi aida kutsvakira Rute “nzvimbo yokuzororera”—kureva musha uye murume zvaizogona kumuita kuti ave akachengeteka. Asi Naomi aizoita sei?
11, 12. (a) Naomi paakadana Bhoazi kuti ‘mudzikinuri,’ aifunga nezveurongwa hupi hwerudo hwaiva muMutemo waMwari? (b) Rute akaitei nezano ravamwene vake?
11 Rute paakatanga kutaura nezvaBhoazi, Naomi akati: “Murume wacho ane ukama nesu. Iye ndomumwe wevadzikinuri vedu.” (Rute 2:20) Izvozvo zvairevei? Mutemo waMwari waakapa Israeri waisanganisira urongwa hunoratidza rudo kumhuri dzaiomerwa neupenyu pamusana peurombo kana kuti kufirwa. Kana mukadzi aifirwa nomurume asati ava nemwana, ainyanya kushungurudzika nokuti zita romurume wake raizoguma, aisazova nevana muzvizvarwa zvaizotevera. Zvisinei, Mutemo waMwari waibvumira kuti munun’una womurume wacho aroore chirikadzi yacho kuitira kuti ibereke mugari wenhaka aizoita kuti zita romurume wayo akafa rirambe riripo otarisira pfuma yemhuri. *—Dheut. 25:5-7.
12 Naomi akatsanangurira Rute zvaakanga asarudza nezveurongwa hwewanano yakadaro. Tingafungidzira mukadzi wacho wechiduku achinyatsovhura maziso kuratidza kushamisika vamwene vake sezvavaitaura. Mutemo wevaIsraeri wakanga uchiri mutsva kuna Rute, uye akanga asati ajairana netsika dzawo dzakawanda dzacho. Kunyange zvakadaro, Rute akaremekedza Naomi zvikuru zvekuti akanyatsoteerera shoko rimwe nerimwe raakataura. Zano rakapiwa Rute naNaomi ringave raiita serakaoma kana kuti serinonyadzisa—kunyange kutobvisa chimiro—asi Rute akaribvuma. Akataura nounyoro kuti: “Ndichaita zvose zvamunondiudza.”—Rute 3:5.
13. Tinodzidzei kubva kuna Rute nezvekugamuchira mazano evanhu vati kurei? (Onawo Jobho 12:12.)
13 Dzimwe nguva zvakaomera vechiduku kuti vateerere mazano evaya vati kurei uye vane ruzivo rwakati wandei muupenyu. Zviri nyore kufunga kuti vanhu vakuru havanyatsonzwisisi matambudziko anosangana nevechiduku. Muenzaniso waRute wokuzvininipisa unotiyeuchidza kuti kuteerera uchenjeri hwevanhu vati kurei vanotida uye vanoda kuti zvitifambire zvakanaka kunogona kutibatsira zvikuru. (Verenga Pisarema 71:17, 18.) Asi zano raNaomi raiva ripi, uye Rute akabatsirwa here nokuriteerera?
Rute Anoenda Kuburiro
14. Chii chainzi buriro, uye raishandiswa sei?
14 Manheru iwayo, Rute akananga kuburiro—nzvimbo yakati sandarara uye yakatsindirwa kwaiendwa nevarimi vakawanda nezvirimwa zvavo kuti zvipurwe uye zviurutswe. Nzvimbo yaisarudzwa yaiwanzova mujinga megomo kana kuti pamusoro pegomo, mhepo payaivhuvhuta zvine simba zuva rava kunorereka uye pakwainge kuchangosviba. Kuti tsanga dziparadzane nehundi nemashanga, vashandi vaishandisa maforogo mahombe kana mafoshoro kuti vakande musanganiswa wacho mumhepo, iyo yaizotakura hundi yakareruka zvoita kuti tsanga dzinoti remei dzidonhere pasi.
15, 16. (a) Rondedzera zvakaitika paburiro Bhoazi zvaakanga apedza kushanda ava manheru. (b) Bhoazi akaziva sei kuti Rute ainge arere kutsoka dzake?
15 Rute aicherechedza nokungwarira vashandi zvavaipedzisa basa ravo manheru iwayo. Bhoazi ndiye aiona nezvekuurutswa kwebhari yake, iyo yaiwanda ichiita murwi wakakura. Paakanga adya akaguta, akarara padivi pemurwi wacho. Zviri pachena kuti izvi zvaiitwa nevakawanda, zvichida zvaiitirwa kuchengetedza goho rinokosha kuti risabiwa kana kupambwa. Rute akaona Bhoazi achigadzirira kuti arare. Yakanga yasvika nguva yokuita zvaakanga audzwa naNaomi.
16 Rute akanyahwaira achiswedera pedyo, hana yake ichidandauka. Akaona kuti Bhoazi akanga achidzipfodora. Saka sezvakanga zvataurwa naNaomi, akaenda kutsoka dzaBhoazi, akadzifukura, ndokurara pedyo nadzo. Akabva amirira. Nguva yakafamba. Kuna Rute inofanira kunge yakaita segore chairo. Pava pakati peusiku, Bhoazi akazotanga kushanyarika. Ava kudedera nechando, Bhoazi akagonya, zvichida achiitira kuti afukidzezve tsoka dzake. Asi akanzwa kuti paiva nemumwe munhu. Nhoroondo yacho inoti, “Akaona mukadzi akarara kutsoka dzake.”—Rute 3:8.
17. Vaya vanoti paiva nechinhu chisina kukodzera pane zvakaitwa naRute havafungi nezvezvinhu zviviri zvipi zviri pachena?
17 Bhoazi akabvunza kuti: “Ndiwe ani?” Zvichida inzwi rake richidedera, Rute akapindura kuti: “Ndini Rute murandasikana wenyu, fukidzai murandasikana wenyu nokunoperera nguo yenyu, nokuti muri mudzikinuri.” (Rute 3:9) Mazuva ano vamwe vadudziri vanoti zvakaitwa naRute uye zvaakataura zvaiva nepfungwa yezvepabonde, asi pane zvinhu zviviri zvavasingafungi nezvazvo. Chekutanga, Rute akanga achiita maererano netsika dzemazuva acho, zhinji dzacho dzisingachazivikanwi mazuva ano. Saka kwaizova kukanganisa kuenzanisa zvaakaita netsika dzakaora dziriko mazuva ano. Chechipiri, zvakazotaurwa naBhoazi zvinonyatsoratidza kuti akaona zvakaitwa naRute setsika yakanaka uye inorumbidzwa zvikuru.
18. Chii chakataurwa naBhoazi kuti anyaradze Rute, uye aireva zviitiko zvipi zviviri zvairatidza rudo rwakavimbika rwaRute?
18 Bhoazi akataura, uye hapana mubvunzo kuti inzwi rake rakanyorovera rakanyaradza Rute. Akati: “Jehovha ngaakukomborere, mwanasikana wangu. Waratidza mutsa wako worudo zviri nani pakupedzisira kupfuura pakutanga, nokusatevera majaya angava akaderera kana kuti akapfuma.” (Rute 3:10) Paakati “pakutanga,” Bhoazi aireva rudo rwakavimbika rwaRute rwaakaratidza pakuperekedza Naomi kudzokera kuIsraeri uye pakumuriritira. Paakati “pakupedzisira,” aireva zvakanga zvichiitika panguva iyoyo. Bhoazi akaona kuti zvingadai zvakaitira nyore mukadzi wechiduku akaita saRute kutsvaka murume pavarume vechiduku, angava mupfumi kana kuti murombo. Panzvimbo pezvo, Rute aida kuita zvakanaka kwete kuna Naomi chete asiwo kumurume waNaomi akanga afa, kuti zita remurume waNaomi rirambe riripo munyika yake. Zviri nyore kuona kuti nei Bhoazi akasvikwa pamwoyo nezvakaitwa nemukadzi wechiduku uyu zvokusava neudyire.
19, 20. (a) Nei Bhoazi asina kubva angoroora Rute pakarepo? (b) Bhoazi akaratidza sei mutsa kuna Rute uye kuti aisada kuti mukurumbira wake ukanganiswe?
19 Bhoazi akaenderera mberi achiti: “Zvino, mwanasikana wangu, usatya. Zvose zvaunotaura ndichakuitira, nokuti munhu wose ari mukati megedhi revanhu vokwangu anoziva kuti uri mukadzi akanaka kwazvo.” (Rute 3:11) Akafadzwa netarisiro yekuroora Rute; zvichida haana kunyanya kushamiswa paakakumbirwa kuti ave mudzikinuri wake. Zvisinei, Bhoazi aiva murume akarurama, uye ainge asiri kuzongoita zvaaida. Akaudza Rute kuti paiva nemumwe mudzikinuri aiva pedyo zvikuru nemhuri yemurume waNaomi ainge afa. Bhoazi aizotanga ataura nemurume wacho omupa mukana wokuva murume waRute.
Nemhaka yokuti Rute aibata vamwe nomutsa uye noruremekedzo, akawana mukurumbira wakanaka kwazvo
20 Bhoazi akakurudzira Rute kuti arare zvakare uye azorore kusvikira ava mambakwedza; zvadaro ozoverevedza achienda. Bhoazi aida kuchengetedza mukurumbira waRute newakewo, sezvo vanhu vaizofungira zvisizvo kuti pane chimwe chinhu chisina kuchena chainge chaitika. Rute akararazve pedyo netsoka dzaBhoazi, zvichida pfungwa dzake dzagadzikana pashure pokunge Bhoazi amupindura nemutsa pane zvaakanga akumbira. Zvadaro, Rute akamuka kuchakasviba. Bhoazi akaisa chipo chebhari mujasi rake, Rute ndokudzokera kuBhetrehema.—Verenga Rute 3:13-15.
21. Chii chakaita kuti Rute azivikanwe se“mukadzi akanaka kwazvo,” uye tingatevedzera sei muenzaniso wake?
21 Rute anofanira kunge akagutsikana zvikuru paaifunga zvainge zvataurwa naBhoazi—kuti aizivikanwa pakati pevanhu vose se“mukadzi akanaka kwazvo”! Hapana mubvunzo kuti kuda kwake kuziva Jehovha uye kumushumira kwakaita kuti ave nemukurumbira iwoyo. Akanga aratidzawo mutsa nehanya zvakakura kuna Naomi nevanhu vekwake, achitoda kutevedzera mararamiro netsika zvaakanga asina kujairana nazvo. Kana tikatevedzera kutenda kwaRute, ticharemekedza zvikuru vamwe, mararamiro avo uye tsika dzavo. Kana tikadaro, isuwo tingava nemukurumbira wakanaka.
Nzvimbo Yokuzororera yaRute
22, 23. (a) Chii chingava chairehwa nechipo chakapiwa Rute naBhoazi? (Onawo mashoko omuzasi.) (b) Naomi akakurudzira Rute kuti aitei?
22 “Ndiwe ani, mwanasikana wangu?” Naomi akadaro Rute paakasvika kumba. Zvimwe kwainge kuchiri nerima uye asingaoni zvakajeka, asi Naomi aidawo kuziva kana Rute akanga achiri chirikadzi isina wainodanana naye kana kuti akanga ava munhu ane tarisiro yekuroorwa. Rute akakurumidza kuudza vamwene vake zvose zvakanga zvaitika pakati pake naBhoazi. Akabva avapawo chipo chebhari chaakanga anzi naBhoazi avape. *—Rute 3:16, 17.
23 Nokuchenjera, Naomi akakurudzira Rute kuti agare pamba akazvinyararira hake zuva iroro pane kuti aende kunounganidza zvaisaririra muminda. Akavimbisa Rute achiti: “Murume wacho haazozorori kutoti apedza nyaya yacho nhasi.”—Rute 3:18.
24, 25. (a) Bhoazi akaratidza sei kuti aiva murume akarurama asina udyire? (b) Rute akakomborerwa sei?
24 Zvakataurwa naNaomi nezvaBhoazi zvaiva zvechokwadi. Akaenda kugedhi reguta, kwaiwanzoungana vakuru veguta, ndokumirira kusvikira murume aiva hama yepedyo kupfuura Bhoazi adarika nepo. Pamberi pezvapupu, Bhoazi akapa murume wacho mukana wokuva mudzikinuri nokuroora Rute. Zvisinei, murume wacho akaramba, achitaura kuti kuita izvozvo kwaizoparadza nhaka yake. Zvadaro, pamberi pezvapupu zvaivapo pagedhi reguta, Bhoazi akataura kuti aizova mudzikinuri, achitenga munda wemurume waNaomi ainge afa, Erimereki, uye kuroora Rute, chirikadzi yemwanakomana waErimereki Maroni. Bhoazi akataura nezvetariro yake yokuti kuita izvozvo ‘kwaizoita kuti amutse zita romurume akafa panhaka yake.’ (Rute 4:1-10) Zvechokwadi Bhoazi aiva murume akarurama asina udyire.
25 Bhoazi akaroora Rute. Tinobva tazoverenga kuti: “Jehovha akaita kuti abate pamuviri akabereka mwanakomana.” Vakadzi vemuBhetrehema vakakomborera Naomi vakarumbidza Rute pamusana pekuva kwake aiva nani kuna Naomi kupfuura vanakomana vanomwe. Pave paya, tinonzwa kuti mwanakomana waRute akava tateguru waMambo mukuru Dhavhidhi. (Rute 4:11-22) Dhavhidhi akavawo tateguru waJesu Kristu.—Mat. 1:1. *
26. Zvakaitwa naRute naNaomi zvinotiyeuchidza nezvei?
26 Rute akakomborerwa zvikuru sezvakaita Naomi, uyo akabatsira pakurera mwana wacho sokunge kuti aiva wake. Upenyu hwevakadzi vaviri ava hunoshanda sezviyeuchidzo zvakajeka zvokuti Jehovha Mwari anocherechedza vose vanoshanda nesimba vachizvininipisa kuti variritire vekwavo uye vanomushumira vakavimbika nevanhu vake vakasarudzwa. Haafi akakundikana kukomborera vanhu vakatendeka, vakadai saBhoazi, Naomi naRute.
^ ndima 7 Sezvakaonekwa naNaomi, mutsa waJehovha haungoratidzwi vapenyu chete; kunyange vakafa vanogona kubatsirwa nawo. Naomi akanga afirwa nemurume nevanakomana vaviri. Rute akanga afirwa nemurume. Zvechokwadi varume vatatu ava vaidiwa zvikuru naNaomi naRute. Kutaura zvazviri, chero mutsa wakaratidzwa kuna Naomi uye kuna Rute waiva mutsa waiitirwa varume vaizoda kuti madzimai iwayo ariritirwe.
^ ndima 11 Zviri pachena kuti kodzero yekuroora chirikadzi yakadaro yaitanga kupiwa vakoma nevanun’una vemufi yobva yazoenda kuhama dzechirume dzepedyo zvikuru, sezvaiitawo kodzero yekuwana pfuma yenhaka.—Num. 27:5-11.
^ ndima 22 Bhoazi akapa Rute zviyero zvitanhatu zvaiva neuremu husina kutaurwa—zvichida zvichipa pfungwa yokuti sezvo mazuva matanhatu ekushanda aiteverwa nezororo reSabata, mazuva aRute ekushanda zvakaoma sechirikadzi aizokurumidza kuteverwa ne“zororo” rinobva pakuva nemurume uye musha wakachengeteka. Kune rimwe divi, zviyero zvitanhatu—zvichida mafoshoro—zvingava izvo chete zvaigona kutakurwa naRute.
^ ndima 25 Rute ndemumwe wevakadzi vashanu vanotaurwa neBhaibheri mumutsara wedzinza raJesu. Mumwe ndiRakabhi, aiva amai vaBhoazi. (Mat. 1:3, 5, 16) Kufanana naRute, aisava muIsraeri.


c: text/html

text:
NYAYA IRI PAKAVHA | PAUNOFIRWA NEMUNHU WAUNODA
Vakafa Vachararamazve!
Gail ambotaurwa nezvake, haana chokwadi kuti marwadzo ekufirwa nemurume wake Rob achazombopera. Kunyange zvakadaro ari kutarisira kuzomuonazve munyika itsva yakavimbiswa naMwari. Anoti: “Ndinonyanya kufarira Zvakazarurwa 21:3, 4.” Inoti: “Mwari pachake achava navo. Achapukuta misodzi yose pamaziso avo, rufu haruchazovipo, kana kuchema kana kuridza mhere kana kurwadziwa hazvingazovipozve. Zvinhu zvokutanga zvapfuura.”
Gail anoti: “Rugwaro urwu rwunotsanangura muchidimbu tariro yatiinayo. Ndinonzwira tsitsi vakafirwa nehama dzavo asi vasingazivi nezvetariro iyi yekuti vanogona kuzodzionazve.” Sezvo Gail achitenda kuti vakafa vachamuka, anoparidza mashoko akanaka kwemaawa 70 pamwedzi, achiudza vavakidzani vake vimbiso yaMwari yekuti mune ramangwana “rufu haruchazovipo.”
Unogona kuti, ‘Izvi hazvimbofi zvakaitika!’ Asi chimbofunga nezvemurume ainzi Jobho. Akanga achirwara zvisingaite. (Jobho 2:7) Jobho aishuva kuti dai afa hake, asi aitenda kuti kunyange akafa, aigona kuzomutswa naMwari kuti araramezve panyika. Akanyatsotaura nechivimbo achiti: “Haiwa, kudai maizondivanza henyu muSheori . . . Muchashevedza, uye ini ndichakupindurai. Nokuti muchasuwa basa remaoko enyu.” (Jobho 14:13, 15) Jobho aiva nechivimbo chekuti Mwari wake aizomusuwa uye aizova nechido chekumumutsa.
Munguva pfupi iri kuuya Mwari achamutsa Jobho nevamwe vakawanda vakafa, paachaita kuti pasi rino rive paradhiso. (Ruka 23:42, 43) Izvi zvinotsigirwa naMabasa 24:15, iyo inoti: “Kuchava nokumuka.” Jesu anotivimbisa kuti: “Musashamiswa neizvi, nokuti awa iri kuuya mairi vaya vose vari mumakuva vachayeukwa uye vachanzwa inzwi rake vobuda.” (Johani 5:28, 29) Izvi ndizvo zvichaitika kuna Jobho. Achamuka aine tarisiro yekuvazve ‘nesimba rouduku hwake,’ uye kurarama nokusingaperi nyama yake iri “itsva kupfuura paaiva muduku.” (Jobho 33:24, 25) Izvi zvichaitikawo kune vose vanotenda ngoni dzaMwari dzekumutsa vakafa kuti vazoraramazve panyika.
Kana wakafirwa nemumwe munhu wepedyo, zvataurwa pamusoro apa zvingasapedza hazvo kurwadziwa kwako zvachose. Asi kana ukanyatsofunga zvinovimbiswa naMwari muBhaibheri, unogona kuva netariro uye simba rekuti urambe uchitsungirira.
Unoda here kuziva zvimwe zvaungaita kana uchishungurudzika? Une mibvunzo here yakadai sokuti, “Nei Mwari achibvumira uipi nokutambura?” Enda panzvimbo yedu yekubudisira mashoko paIndaneti, jw.org, kuti uone mhinduro dzinonyaradza dzinobva muBhaibheri.
Inzwa zvimwe
Chii Chinoitika Kumunhu Paanofa?
Bhaibheri rinotaura nezvevanhu 8 vakamuka kubva kuvakafa. Pane zvavakataura zvaiitika kwavari pavakanga vakafa here?

robotstxt: allowed

filter: keep


text:
Koshesa Rupo Uye Kunzwisisa Kunoita Jehovha
“Jehovha akanaka kune vose, ngoni dzake dziri pamabasa ake ose.”—PIS. 145:9.
1, 2. Shamwari dzaJehovha dzine mukana wei?
MUMWE muKristu anonzi Monika anoti: “Tava nemakore anenge 35 takaroorana. Tinonyatsozivana nemurume wangu. Asi kunyange zvazvo tava nemakore akawanda zvakadaro, tichiri kudzidzana!” Zviri pachena kuti izvi ndizvo zvinoitikawo kushamwari uye mhuri dzakawanda.
2 Tinoda chaizvo kunyatsozivana nevanhu vatinoda. Zvisinei, pashamwari dzose dzatingava nadzo, hapana inokosha zvakanyanya saJehovha. Hatizombofi takasvika pakuziva zvose nezvake. (VaR. 11:33) Tichava nemukana uye mufaro wokuramba tichiwedzera kukoshesa kwatinoita unhu hwaJehovha nokusingaperi.—Mup. 3:11.
3. Tichakurukurei munyaya ino?
3 Nyaya yapfuura yakatibatsira kuwedzera kukoshesa kwatinoita unhu hwaJehovha hwokuva anotaurika naye uye kusasarura. Ngatichikurukurai humwezve unhu hwaJehovha hunoita kuti timude hunoti, rupo uye kunzwisisa. Kana tikadaro, tichanyatsonzwisisa kuti “Jehovha akanaka kune vose, ngoni dzake dziri pamabasa ake ose.”—Pis. 145:9.
JEHOVHA ANE RUPO
4. Kuva nerupo kunonyatsorevei?
4 Zvinorevei kuva nerupo? Mhinduro yacho tinoiwana pamashoko aJesu ari pana Mabasa 20:35 inoti: “Kupa kune mufaro mukuru kupfuura kugamuchira.” Nemashoko iwayo, Jesu akaratidza zvinonyatsorehwa nekupa zvichibva pamwoyo. Munhu ane rupo anobatsira vamwe nokuvapa nguva yake, simba, uye zvinhu zvake asingatarisiri kubhadharwa uye anozviita achifara. Chokwadi, kuva nerupo hakuonekwi nekukura kwechipo asi kunooneka nechinoita kuti ude kupa. (Verenga 2 VaKorinde 9:7.) Hapana ane rupo ‘saMwari wedu anofara’ Jehovha.—1 Tim. 1:11.
5. Jehovha anoratidza sei kuti ane rupo?
5 Jehovha anoratidza sei kuti ane rupo? Anopa vanhu vose zvinhu zvinokosha zvoupenyu, kusanganisira vaya vasati vava kumunamata. Chokwadi, “Jehovha akanaka kune vose.” ‘Anoita kuti zuva rake ribudire vanhu vakaipa nevakanaka uye achiita kuti kunaye pavanhu vakarurama nevasina kururama.’ (Mat. 5:45) Ndicho chikonzero nei muapostora Pauro paaitaura nevasingatendi, akati Jehovha “akaita zvakanaka, achikupai mvura inobva kudenga nemwaka inobereka zvibereko, achizadza mwoyo yenyu kwazvo nezvokudya nomufaro.” (Mab. 14:17) Zviri pachena kuti Jehovha ane rupo kuvanhu vose.—Ruka 6:35.
6, 7. (a) Jehovha anonyanya kufarira kupa vanaani? (b) Taura muenzaniso unoratidza kuti Mwari anotarisira vanamati vake vakatendeka.
6 Jehovha anotonyanya kufarira kupa vanamati vake vakatendeka zvavanoda muupenyu. Mambo Dhavhidhi akati: “Ndaimbova jaya, asi zvino ndakwegura, handina kumboona munhu akarurama achisiyiwa zvachose, kana vana vake vachitsvaka zvokudya.” (Pis. 37:25) VaKristu vakawanda vakatendeka vakazvionera vega kuti Jehovha anovatarisira. Funga nezvemuenzaniso uyu.
7 Makore akapfuura, mumwe mushumiri wenguva yakazara anonzi Nancy akasangana nedambudziko. “Ndaifanira kubhadhara US$66 yerendi, uye mari iyoyo yaidiwa zuva raitevera chairo,” anodaro Nancy. “Ndaisaziva kuti mari yacho ndaizoiwana sei. Ndakanyengetera nezvedambudziko racho, ndokubva ndaenda kwandaishanda sahweta. Ndaisatarisira kupiwa mari yokutenda yakawanda manheru iwayo nokuti zuva iroro revhiki vanhu vakawanda havawanzouyi kuzotenga zvokudya. Zvakandishamisa kuti vanhu vakawanda vakauya kuresitorendi manheru iwayo. Pandakapedza basa, ndakaverenga mari yose yokutenda yandainge ndapiwa, ikakwana US$66.” Nancy ane chokwadi chokuti Jehovha akamupa zvaaida chaizvo.—Mat. 6:33.
8. Chipo chikuru chaJehovha chii?
8 Chipo chikuru chaJehovha chinogona kuwanikwa nemunhu wose. Chipo ichocho chii? Chibayiro chorudzikinuro cheMwanakomana wake. Jesu akati: “Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.” (Joh. 3:16) Mundima iyi, shoko rokuti “nyika” rinoreva vanhu. Chokwadi, chipo chikuru chaJehovha chinogona kuwanikwa nemunhu wose anoda hake kuchigamuchira. Vaya vanotenda muna Jesu vachawana upenyu huzhinji, upenyu husingaperi! (Joh. 10:10) Chokwadi hakuna humwe uchapupu hunopfuura uhwu hwokuti Jehovha ane rupo!
TEVEDZERA JEHOVHA PAKUVA NERUPO
9. Tingatevedzera sei Jehovha pakuva nerupo?
9 Tingatevedzera sei Jehovha pakuva nerupo? Jehovha “anotipa zvinhu zvose kwazvo kuti tifare”; saka tinofanira kuda “kugovana” nevamwe, kuti naivowo vafare. (1 Tim. 6:17-19) Tinopawo hama dzedu zvipo uye tinobatsira vanoshayiwa tichifara. (Verenga Dheuteronomio 15:7.) Chii chinogona kutibatsira kuramba tichiyeuka kuratidza rupo? Vamwe vaKristu vanoedza izvi: Pose pavanopiwa chipo, vanotsvaga mukana wokupawo mumwe munhu chipo. Muungano yechiKristu mune hama nehanzvadzi dzakawanda dzine rupo.
10. Ndeipi imwe nzira inokosha yokuratidza nayo rupo?
10 Imwe nzira yakanaka chaizvo yokuratidza nayo rupo kune vamwe ndeyokutaura uye kuita zvinovabatsira. Tingazviita sei? Nokushandisa nguva yedu nesimba pakubatsira vamwe uye pakuvakurudzira. (VaG. 6:10) Kana tichida kuona zvatiri kuita panyaya iyi, tingazvibvunza kuti: ‘Vamwe vanoona here kuti ndinoda kuzvipira kuvabatsira uye kuteerera zvichemo zvavo? Kana mumwe munhu akakumbira kundituma kana kuitirwa basa, ndinobvuma here kana ndichikwanisa? Ndakapedzisira riini kurumbidza nemwoyo wose nhengo yemhuri kana hama yechiKristu?’ Kana ‘tikagara tichipa,’ chokwadi tichava pedyo naJehovha uye neshamwari dzedu.—Ruka 6:38; Zvir. 19:17.
11. Ndedzipi dzimwe nzira dzatinogona kuratidza rupo kuna Jehovha?
11 Tinogonawo kupa Jehovha. Magwaro anotikurudzira kuti, “Kudza Jehovha nezvinhu zvako zvinokosha.” (Zvir. 3:9) ‘Zvinhu izvozvo zvinokosha’ zvinosanganisira zvinhu zvatinogona kushandisa mubasa rake zvakadai senguva yedu, simba, uye pfuma. Kunyange vana vaduku vanogona kudzidza kupawo chimwe chinhu kuna Jehovha. “Mhuri yedu painopa chipo kuImba yoUmambo, tinoita kuti vana vedu vaise mari yacho mubhokisi romupiro,” vanodaro vamwe baba vanonzi Jason. “Vanozvifarira nokuti, pavanenge vachiisa mari yacho, vari ‘kupa chimwe chinhu kuna Jehovha.’” Kana vana vakawana mufaro wokupa Jehovha vachiri vaduku, kazhinji vanozova nerupo pavanenge vakura.—Zvir. 22:6.
JEHOVHA ANONZWISISA
12. Kunzwisisa kuita sei?
12 Chimwe chinhu chinoita kuti tide Jehovha ndechokuti anonzwisisa. Kunzwisisa kuita sei? Shoko rechiGiriki rakashandurwa kuti ‘kunzwisisa’ muShanduro yeNyika Itsva rinoreva “kubvuma mafungiro evamwe.” (Tito 3:1, 2) Munhu anonzwisisa haasimbiriri pane zvinotaurwa nemutemo, haaomesi musoro uye haana utsinye. Asi, anoedza kuva munyoro pamabatiro aanoita vamwe, achifunga nezvemamiriro avo ezvinhu. Anobvuma kuteerera zvinotaurwa nevamwe, uye kana zvichiita, anobvuma kuita zvavanoda uye kuchinja zvaanotarisira.
13, 14. (a) Jehovha anoratidza sei kuti anonzwisisa? (b) Tingadzidzei nezvokunzwisisa kubva pane zvakaitirwa Roti naMwari?
13 Jehovha anoratidza sei kuti anonzwisisa? Anofungawo nezvemanzwiro evashumiri vake, uye anowanzobvuma kuvaitira zvavanomukumbira. Somuenzaniso, funga zvakaitwa naJehovha kumurume aiva akarurama, Roti. Jehovha paakanga ava kuda kuparadza maguta eSodhoma neGomora, akanyatsorayira Roti kuti atizire kumakomo. Zvisinei, nokuda kwechimwewo chikonzero, Roti akakumbira kutizira kune imwe nzvimbo. Pafunge, Roti akatokumbira Jehovha kuti achinje zvaainge arayira!—Verenga Genesisi 19:17-20.
14 Zviri nyore kuti munhu ati Roti aisava nokutenda kana kuti aisateerera. Ichokwadi kuti Jehovha aigona kumuchengetedza ari mupenyu ari chero kupi zvako, saka paisava nechikonzero chokuti Roti atye. Asi kunyange zvakadaro, Roti aingotya chete, uye Jehovha akamuteerera. Akabvumira Roti kuti atizire kuguta raainge aronga kuparadza. (Verenga Genesisi 19:21, 22.) Zviri pachena kuti Jehovha haaomeseri vanhu. Anobvuma mafungiro evamwe uye anonzwisisa.
15, 16. Mutemo waMosesi unoratidza sei kuti Jehovha anonzwisisa? (Ona mufananidzo uri panotangira nyaya ino.)
15 Funga nezvemumwe muenzaniso unoratidza kuti Jehovha anonzwisisa uri muMutemo waMosesi. Kana muIsraeri aiva murombo zvokutadza kupa gwayana kana mbudzi sechibayiro, aigona kupa magukutiwa maviri kana hangaiwa mbiri. Asi zvakadini kana aiva murombo zvokutadza kuwana hangaiwa mbiri? Pakadaro, Jehovha aibvumira kuti murombo iyeye ape furawa shoma. Zvisinei, ona pfungwa iyi inokosha: yaisafanira kungova chero furawa, asi “furawa yakatsetseka,” yaishandiswa paiuya vaenzi vairemekedzwa. (Gen. 18:6) Nei izvozvo zvaikosha?—Verenga Revhitiko 5:7, 11.
16 Chimbozvitora sokuti uri muIsraeri uye uri murombo chaizvo. Sezvaunosvika patebhenekeri netufurawa twako kuti upe sechibayiro, unoona vaIsraeri vakapfuma vachiuya nezvipfuwo. Unganyara nechibayiro chako chefurawa chinoita sechisingakoshi. Asi unobva wayeuka kuti Jehovha anokoshesa chibayiro chako. Nei? Nokuti Jehovha aida kuti furawa yacho ive yemhando yepamusoro. Zvinotoita sokuti, Jehovha aiti kumuIsraeri murombo: ‘Ndinozviziva kuti haukwanisi kundipa zvakawanda sezvinoita vamwe, asi ndinozivawo kuti uri kundipa zvakanaka chaizvo pane zvaunazvo.’ Chokwadi, Jehovha anonzwisisa mamiriro ezvinhu evashumiri vake uye zvavasingakwanisi.—Pis. 103:14.
17. Jehovha anoda kuti timuitire basa rakaita sei?
17 Tinogona kunyaradzwa nokuziva kuti Jehovha anogamuchira basa ratinomuitira nemwoyo wose nokuti anonzwisisa. (VaK. 3:23) Imwe hanzvadzi yakura yokuItaly inonzi Constance yakati: “Kuudza vamwe nezveMusiki wangu ndizvo zvandagara ndichida kuita zvakanyanya. Ndosaka ndichiramba ndichiparidza uye ndichidzidzisa vanhu Bhaibheri. Dzimwe nguva ndinonetseka nokuti handichakwanisi kuita zvakawanda nemhaka yeutano. Asi ndinoziva kuti Jehovha anoziva zvandisingakwanisi kuita uye anondida uye anokoshesa zvandinoita.”
IVA ANONZWISISA SEZVINOITA JEHOVHA
18. Vabereki vangatevedzera sei Jehovha?
18 Tingatevedzera sei kunzwisisa kunoita Jehovha? Funga zvekare zvakaitwa naJehovha kuna Roti. Jehovha ndiye aifanira kuudza Roti kwokuenda, asi akateerera nomutsa Roti paaitaura manzwiro ake. Uye Mwari akabvuma chikumbiro chaRoti. Kana uri mubereki, ungatevedzera zvakaitwa naJehovha here? Unogona kuteerera zvinokumbirwa nevana vako here, uye kana zvichiita kubvuma zvavanoda? Panyaya iyi, Nharireyomurindi yaSeptember 1, 2007 yakati vamwe vabereki vangaitawo kuti vana vavo vataure pfungwa dzavo pavanenge vachidzika mitemo yepamba. Somuenzaniso, vabereki vangasarudza nguva chaiyo yokuti vana vange vava pamba uye ikodzero yavo kuti vadaro. Kunyange zvakadaro, vabereki vechiKristu vangadawo kunzwa zvinofungwa nevana vavo nezvenguva yavanenge vasarudza. Pamwe pacho vabereki vangasarudza kuchinja nguva yacho kana pasina mutemo weBhaibheri unotyorwa. Vabereki vangaona kuti pavanofungawo nezvezvinotaurwa nevana vavo panyaya yemitemo yepamba, zvinova nyore kuti vana vainzwisise uye vaiteerere.
19. Vakuru vangaedza sei kuva vanonzwisisa sezvinoita Jehovha?
19 Vakuru veungano vanoedza chaizvo kutevedzera Jehovha nokunzwisisa mamiriro ezvinhu ehama dzavo. Yeuka kuti Jehovha aikoshesa zvibayiro zvaipiwa kunyange nevaIsraeri vaiva varombo. Saizvozvowo, dzimwe hama nehanzvadzi hadzikwanisi kuita zvakawanda muushumiri zvimwe nemhaka yeutano kana kukwegura. Ko kana vachiodzwa mwoyo nezvavasingachagoni kuita? Vakuru vanogona kuvavimbisa nemutsa kuti Jehovha anovada nokuti vanopa zvakanaka chaizvo pane zvavanazvo.—Mako 12:41-44.
20. Kuva vanhu vanonzwisisa kunoreva here kuti tinofanira kubva tarega kuita basa raMwari? Tsanangura.
20 Ichokwadi kuti hatidi kufunga kuti kuva vanhu vanonzwisisa zvinoreva kubva tarega kuita basa raMwari kuti tingozviitira mutsa. (Mat. 16:22) Hatidi kuita zvishoma tichihwanda nerokuti tiri kuratidza kunzwisisa. Asi tose tinoda ‘kushanda nesimba’ tichitsigira Umambo. (Ruka 13:24) Chokwadi, tinoda kuva nemaonero ari pakati nepakati. Tinoda kushanda nesimba tisingazezi kuita basa redu. Asiwo, tinofanira kuyeuka kuti Jehovha haatikumbiri kuita zvakawanda kupfuura zvatinokwanisa. Tinogona kuva nechokwadi chokuti anofara kana tikamupa zvose zvakanaka zvatingava nazvo. Hazvifadzi here kushumira Tenzi anoonga uye anonzwisisa zvakadaro? Munyaya inotevera tichakurukura zvimwezve zvinhu zviviri zvinoita kuti tide Jehovha.—Pis. 73:28.


text:
STATEMENT OF THE DAY – Dai vabereki vemukadzi vachiona masvirirwo anoitwa vana vavo, vazhinji vaivatora back! Vanasikana vari kusvirwa mudzimba umu please.
Shuwa vamwe vari kutodyirwa mishonga kana mapiritsi epabonde. Beche kuita kunge richatsemuka shuwa. Vakwasha please sviraiwo vana vevamwe muchiziva kuti kusvira hakuzi kupfidzisa kana kuranga. Kutoita kuranga mwana wevaridzi nemboro here boys!
Vamwe hanzi hamutunde futi; apa chakabviswa kwa-Tezvara hapana!! Manje svirai henyu muchidaro coz ndizvo zviri kuitwawo hanzvadzi dzenyu kwadzakaroorwa!


text:
Chii Chinonzi Uprofita?
Dhaunirodha
Mhinduro yeBhaibheri
Uprofita mashoko anenge akafemerwa naMwari, kana kuti kuzarurirwa chimwe chinhu naMwari. Bhaibheri rinoti vaprofita “vakataura zvichibva kuna Mwari sezvavaitungamirirwa nomudzimu mutsvene.” (2 Petro 1:
Vaprofita vaiwana sei mashoko kubva kuna Mwari?
Mwari aishandisa nzira dzakasiyana-siyana kuti pfungwa dzake dzisvike kuvaprofita vake:
Kuita zvekunyora. Pamwe paakashandisa nzira iyi ndepaya paakapa Mosesi Mirayiro Gumi yainge yakaita zvekunyorwa.
—Eksodho 31:18.
Kuudzwa mashoko acho nengirozi. Semuenzaniso, Mwari akashandisa ngirozi kuti iudze Mosesi mashoko aaifanira kunoudza Farao wekuIjipiti. (Eksodho 3:
2-4, 10) Pazvaiva zvakakosha zvikuru kuti mashoko acho anyorwe sezvaari, Mwari akaudza ngirozi kuti itaure mashoko acho, achibva anyorwa shoko neshoko, sezvaakaita paakaudza Mosesi kuti: “Nyora mashoko aya, nokuti ndinoita sungano newe naIsraeri maererano nemashoko aya.” —Eksodho 34:27. *
Kuita zvekuoneswa. Muprofita aigona kuoneswa akamuka, achinyatsoziva zviri kuitika. (Isaya 1:1; Habhakuki 1:1) Zvimwe zvacho zvainge zvakanyatsojeka, zvekuti munhu aizviratidzwa wacho aitovapowo achiita chimwe chinhu panguva yaiitika zvinhu zvaanenge achiratidzwa zvacho. (Ruka 9:28-36; Zvakazarurwa 1:10-17) Dzimwe nguva, munhu aiita zvekuratidzwa zvinhu achiita seari kuhope, asi achitoita zvaanenge achiudzwa. (Mabasa 10:10, 11; 22:17-21) Mwari aitumirawo shoko rake achiita kuti muprofita wacho arote paanenge akarara.
—Dhanieri 7:1; Mabasa 16: 9, 10.
Kutungamirirwa mupfungwa. Mwari aitungamirira pfungwa dzevaprofita vake kuti vataure shoko rake. Izvi ndizvo zvinorehwa nemashoko eBhaibheri anoti: “Rugwaro rwose rwakafuridzirwa naMwari.” Chikamu chemashoko chinoti “rwakafuridzirwa naMwari” chinogonawo kunzi “rwakafemerwa naMwari.” (2 Timoti 3:16; Bhaibheri Dzvene) Mwari akashandisa mudzimu wake mutsvene, kana kuti simba rinoita basa, “kufemera” zvaaifunga kuti zvipinde mupfungwa dzevashumiri vake. Mashoko acho ainge ari aMwari, asi muprofita ndiye aisarudza kuti ozoabudisa sei.
—2 Samueri 23:1, 2.
Uprofita hunogara huchitaura nezveremangwana here?
Aiwa, uprofita hweBhaibheri haungotauri nezveremangwana chete. Kunyange zvakadaro, mashoko akawanda akabva kuna Mwari ane chekuita neremangwana, kunyange paainge asingatauri nezvazvo zvakananga. Semuenzaniso, vaprofita vaMwari vakanyevera vanyeverazve vaIsraeri vekare nezvenzira dzavo dzakaipa. Mashoko acho aitsanangura zvikomborero zvaizouya kudai vaizoteerera nyevero yavaipiwa, uyewo dambudziko raizouya kana vaizoramba kuiteerera. (Jeremiya 25:4-6) Zvaizonyatsoitika chaizvo zvaienderana nekuti vaIsraeri vaisarudza zvipi.
Mienzaniso yeuprofita hweBhaibheri husingatauri zvichaitika
Pane imwe nguva, vaIsraeri pavakakumbira kubatsirwa naMwari, iye akavatumira muprofita kuti avatsanangurire kuti akanga asina kuvabatsira, nekuti vakaramba kuteerera mitemo yake.
—Vatongi 6:6-10.
Jesu paakataura nemukadzi wechiSamaria, akataura zvinhu zvakanga zvaitika muupenyu hwemukadzi iyeye, izvo Jesu aizogona chete kuziva pashure pekunge azarurirwa naMwari. Mukadzi wacho akaziva kuti Jesu aiva muprofita kunyange zvazvo akanga asina kutaura zvaizoitika.
—Johani 4:17-19.
Pakutongwa kwaJesu, vavengi vake vakamuvhara kumeso, vakamurova, vakabva vamuti: “Profita. Ndiani akurova?” Vakanga vasiri kutaura kuti Jesu ataure nezveremangwana asi kuti ashandise simba raMwari kuti ataure kuti ndiani ainge amurova.
—Ruka 22:63, 64.
^ ndima 7 Mumuenzaniso uyu, kunyange zvazvo pakutanga zvingaratidzika sekuti Mwari akataura naMosesi zvakananga, Bhaibheri rinoratidza kuti Mwari akashandisa ngirozi kutaura nezvesungano yeMutemo waMosesi.
Inzwa zvimwe
Mwari Anotaura Achishandisa Vaprofita Vake
Vaprofita vaMwari vakazivisa mashoko akaita sei? Ona nyaya ina dzavakataura nezvadzo.
Nyika Ichaguma Riini?
Kuti tiwane mhinduro, zvinokosha kuti tinzwisise chinonzi neBhaibheri ndicho chichaguma.


text:
Mhou (shiri)
Shiri inonzi Mhou ishiri inowanikwa muziwumbe reAfrica isingakwanise kubhururuka. Shiri iyi yakakura zvokudarika kureba kwemunhu; inoreba zvokusvika 1.7-2.3m kana yakamira. Mhou inozivikanwa nokuva nemakumbo marefu nemutsipa murefu.
Magariro eMhou[chinja | edit source]
Mhou dzinodya zvinomera muvhu, mashizha nemichero. Dzinodyawo mhuka dzisina muzongoza. Mhou dzinogara mumapoka ane shiri dzinobva pashanu kusvika pamakumi mashanu (5-50). Kana mhou yayingirwa nechikara inohwarara pasi kana kuti inotiza. Kana ichinge yasvitswa pakamanika inorwisa ichikava nemakumbo ayo ane simba samare.
Nguva dzekunge mikono ichitanda nzvari dzinosiyana nenzvimbo; asi mikono inochengera nzvimbo dzayo ichichengera nzvari dzingava mbiri kusvika sere (2-7).
Kupfuyiwa[chinja | edit source]
Mhou dzinopfuyiwa munyika dzakawanda Pasirose; minhenga yadzo ichishandiswa kushongedza mudzimba uye semitsvairo yekupumha guruva pamidziyo. Matehwe adzo anoshandiswa kugadzira mabhegi nemabhande uye nyama yadzo inotengeswa ichidyiwa. Nyama yemhou yakatsvuka seyemhuka dzemusango uye ine kunhuwirira kwayo kunokwezva moyo.


text:
NYAYA IRI PAKAVHA | MWARI ANOONA SEI HONDO?
Mwari Anoona Sei Hondo Mazuva Ano?
Mazuva ano vanhu vari kudzvinyirirwa. Vakawanda vanogara vachichema kuna Mwari kuti avabatsire asi vanonetseka kuti vachanzwiwa here. Mwari anovanzwa here? Zvakadini nevaya vanorwira rusununguko? Ko Mwari anovatsigira, achivaona sevari kutoita zvakanaka here?
Chimbotanga waona chokwadi ichi chinonyaradza: Mwari anoona kutambura kuri kuitika munyika, uye haasi kuzosiya zvakadaro. (Pisarema 72:13, 14) MuShoko rake Bhaibheri, Mwari anovimbisa kuti vaya ‘vanotambudzika, vachazorodzwa.’ Izvi zvichaitika riini? “Pacharatidzwa Ishe Jesu achibva kudenga aine ngirozi dzake dzine simba . . . sezvaanotsiva vaya vasingazivi Mwari nevaya vasingateereri mashoko akanaka pamusoro paShe wedu Jesu.” (2 VaTesaronika 1:7, 8) Sezvinotaurwa neBhaibheri, kuratidzwa uku kwaJesu kuchaitika pachasvika “hondo yezuva guru raMwari Wemasimbaose,” iyo inonziwo Amagedhoni.—Zvakazarurwa 16:14, 16.
Muhondo iyoyo iri kuuya, Mwari haasi kuzoshandisa vanhu, asi achashandisa Mwanakomana wake Jesu Kristu nengirozi dzine simba pakurwisa vanoita zvakaipa. Mauto aya okudenga achaita kuti udzvinyiriri hwose hupere.—Isaya 11:4; Zvakazarurwa 19:11-16.
Nanhasi, maonero anoita Mwari hondo haana kuchinja. Achiri kuona hondo senzira yakakodzera yekupedza udzvinyiriri uye zvinhu zvakaipa. Asi kungofanana nezvaaingoita kare, Mwari pachake ndiye anotaura kuti hondo yacho icharwiwa riini uye naani. Sezvataona, Mwari akatoronga kuti hondo yokupedza zvakaipa uye yokutsividza vadzvinyiriri ichaitika munguva yemberi uye kuti icharwiwa noMwanakomana wake Jesu Kristu. Saka izvi zvinoreva kuti hondo dziri kurwiwa mazuva ano hadzisi kutungamirirwa naMwari, kunyange kana dzikarwiwa nezvikonzero zvinoita sezvine musoro.
Somuenzaniso: Chimbofunga nezvevana vaviri vemumba mumwe chete vanotanga kurwa baba vavo vasipo. Vanombomira kurwa vofonera baba vavo. Mumwe wacho anoti mumwe wake ndiye amutanga, mumwe achiti ndiye anga amudenha. Mumwe nemumwe wavo anotsvaga kutsigirwa nababa pane zvaari kutaura. Asi baba vavo pavanonzwa zvataurwa nevana vacho vose, vanovaudza kuti vasiye zvekurwa vomirira kusvikira vadzoka kuti vazogadzirisa nyaya yacho. Vana vacho vanombomira kwekanguva, votangazve kurwa. Baba vacho pavanodzoka vanogumbukira vana vacho vose, vobva vavaranga nokuti havana kuteerera.
Mazuva ano, nyika dzinenge dzichirwisana dzinowanzokumbira Mwari kuti adzitsigire. Asi Mwari haana divi raanotsigira muhondo mazuva ano. MuShoko rake Bhaibheri, anotaura zvakajeka kuti: “Musadzorera chakaipa nechakaipa kuna ani naani zvake,” uye, “Musatsiva.” (VaRoma 12:17, 19) Uyewo akaudza vanhu kuti vanofanira ‘kumumirira’ vasinganyunyuti kusvikira paachagadzirisa zvinhu paAmagedhoni. (Pisarema 37:7) Nyika padzinoramba kumirira Mwari, dzotanga kurwisana, Mwari anoona izvozvo sekuzvikudza uye anotsamwa nazvo. Saka paAmagedhoni, Mwari acharatidza hasha dzake uye achapedza magakava ari pakati penyika zvachose paachagumisa “hondo kusvikira kumugumo wenyika.” (Pisarema 46:9; Isaya 34:2) Saka Amagedhoni ndiyo hondo ichapedza hondo dzose.
Umambo hwaMwari huchaunza makomborero akawanda anosanganisira kupedza hondo. Jesu akataura nezvehurumende iyoyo mumunyengetero unozivikanwa nevakawanda unoti: “Umambo hwenyu ngahuuye. Kuda kwenyu ngakuitwe panyika, sezvakunoitwa kudenga.” (Mateu 6:10) Umambo hwaMwari huchapedza hondo dzose, uye huchabvisawo zvakaipa nekuti ndizvo zvinokonzera hondo. * (Pisarema 37:9, 10, 14, 15) Ndokusaka vateveri vaJesu vaitarisira chaizvo makomborero eUmambo hwaMwari.—2 Petro 3:13.
Asi kwasara nguva yakareba zvakadii kuti Umambo hwaMwari hubvise kutambura, udzvinyiriri uye zvakaipa zvose? Kuzadzika kuri kuita uprofita hweBhaibheri kunoratidza kuti tiri kurarama “mumazuva okupedzisira” enyika ino. (2 Timoti 3:1-5) * Pasina nguva, Umambo hwaMwari huchagumisa mazuva ekupedzisira pahondo yeAmagedhoni.
Sezvatamboona, vaya “vasingateereri mashoko akanaka pamusoro paShe wedu Jesu” ndivo vachaurayiwa muhondo iyi yokupedzisira. (2 VaTesaronika 1:8) Asi yeuka kuti Mwari haafariri kufa kwevanhu kunyange kwevaya vanoita zvakaipa. (Ezekieri 33:11) Sezvo pasina “waanoda kuti aparadzwe” muhondo iyi yekupedzisira, Mwari ari kuva nechokwadi chokuti mashoko akanaka pamusoro paShe wedu Jesu ari kuparidzwa “munyika yose inogarwa kuti ave uchapupu kumarudzi ose” kuguma kusati kwasvika. (2 Petro 3:8, 9; Mateu 24:14; 1 Timoti 2:3, 4) Kuburikidza nebasa rekuparidza munyika yose riri kuitwa neZvapupu zvaJehovha, mazuva ano vanhu vari kuwana mukana wekuziva Mwari, wekuteerera mashoko akanaka pamusoro paJesu, uye wekuzorarama pakunenge kusisina hondo.
^ ndima 9 Umambo hwaMwari huchabvisa rufu, muvengi wevanhu. Sezviri munyaya iri magazini ino inoti “Mibvunzo yeBhaibheri Inopindurwa,” Mwari achamutsa vanhu vakawanda, kusanganisira vazhinji vakafa nehondo makore ese akapfuura.
^ ndima 10 Kuti uwane mamwe mashoko, ane chokuita nemazuva ekupedzisira, ona chitsauko 9 chebhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha.
Inzwa zvimwe
Ndiani Anokonzera Hondo Uye Kutambura?
Bhaibheri rinobatanidza sei hondo yakaitika kudenga nehondo yenyika yose uye matambudziko epanyika?
Sei Zvapupu zvaJehovha Zvisingaendi Kuhondo?
Pasi rose Zvapupu zvaJehovha zvinozivikanwa nenyaya yokusaenda kuhondo. Ona zvikonzero zvinoita kuti tidaro.


text:
CHIKAMU 13
Madzimambo Akanaka Neakaipa
Israeri inokamukana. Nokufamba kwenguva, madzimambo akawanda anotonga vaIsraeri, uye akawanda acho haana kutendeka. Jerusarema rinoparadzwa nevaBhabhironi
SOKUFANOZIVISA kwakanga kwaita Jehovha, Israeri yakakamukana pashure pokunge Soromoni asiya kunamata kwakachena. Mwanakomana wake, Rehobhoamu, akamutsiva aiva noutsinye. Nokudaro, madzinza gumi aIsraeri akapanduka akaumba umambo hwekuchamhembe hwaIsraeri. Madzinza maviri akaramba akavimbika kuna mambo aiva pachigaro chaDhavhidhi muJerusarema, achiumba umambo hwekumaodzanyemba hwaJudha.
Umambo hwacho huri huviri hwakanga husina kugadzikana uye hwaiva nematambudziko akawanda pamusana pemadzimambo akanga asina kutendeka uye akanga asingateereri. Umambo hwaIsraeri hwekuchamhembe ndihwo hwaitova nematambudziko akawanda kudarika eJudha, nokuti kubvira pakutanga madzimambo ahwo aitsigira kunamata kwenhema. Pasinei nemabasa esimba evaprofita vakadai saEriya naErisha
Umambo hwaJudha hwakamboti garei kwemakore anodarika zana zvishoma pane hwaIsraeri, asi hwakarangwawo naMwari. Madzimambo mashomanana chete aJudha ndiwo akateerera zvainyeverwa nevaprofita vaMwari uye akaedza kutungamirira rudzi rwacho kuti rudzokere kuna Jehovha. Somuenzaniso, Mambo Josiya akatanga kubvisa kunamata kwenhema muJudha uye akagadzirisa temberi yaJehovha. Bhuku roMutemo waMwari waakapa achishandisa Mosesi parakawanikwa, Josiya akabayiwa mwoyo uye akabva awedzera basa rake rokuchinja zvinhu.
Zvisinei, zvinosuruvarisa kuti madzimambo akazotonga pashure paJosiya haana kutevedzera muenzaniso wakanaka wamambo wacho. Saka Jehovha akabvumira nyika yeBhabhironi kuti ikurire Judha, ichiparadza Jerusarema netemberi yaro. Vakapukunyuka vacho vakaendeswa kuBhabhironi senhapwa. Mwari akafanotaura kuti vaizova nhapwa kwemakore 70. Judha yakava dongo kwenguva iyoyo yose
Zvisinei, hapana madzimambo omudzinza raDhavhidhi aizotonga kusvikira pakutonga kweMununuri akapikirwa, Mesiya akanga afanotaurwa. Akawanda pamadzimambo akanga agara pachigaro chaDhavhidhi muJerusarema akaratidza kuti vanhu vasina kukwana havakwanisi kutonga. Mesiya chete ndiye aizonyatsokwanisa. Saka Jehovha akati kune wokupedzisira pamadzimambo edzinza raDhavhidhi: ‘Bvisa korona. Hazvizovi zvomunhu chero upi zvake kusvikira ane kodzero yepamutemo asvika, uye ndichamupa izvozvo.’
Inzwa zvimwe
Jona Akadzidza Kubva Pazvikanganiso Zvake
Ungasiririswa here nokutya kwaiita Jona kubvuma basa raainge apiwa? Nyaya yake inotidzidzisa zvidzidzo zvinokosha nezvemwoyo murefu uye ngoni dzaJehovha.


text:
MDC
Ibato rematongerwe enyika riri munyika yeZimbabwe. Parizvino bato iri rinotungamirirwa na Va Morgan Tsvangirai anovamutungumiriri asina kunyatsorongeka, uye nderimwe ramapato matatu raiva muhurumende yemubatanidzwa yaitungamirirwa naBaba Robert Mugabe. Bato reMDC rakavambwa mugore ra1998 uye varume vana vakatungamirira kuvamba bato iri vanoti Learnmore Jongwe, Tafadzwa Musekiwa, Morgan Tsvangirai na Job Sikhala. Sikhala wakakurira kwaKangera muZaka. Jongwe wakazofa uye Sikhala wakamboinda kwaMutambara asi wakazodzingwa zvachose. Tiri kuverenga isu mumapepanhau kuti Sikhala wakazofoma yakewo inonzi MDC-99. Zvino Sikhala uye wavakungoenda nenyika.[[Category:Zimbabwe]


text:
WASHINGTON —
Apo Zimbabwe yotarisana nesarudzo dzakakosha gore rinouya, vamwe munyika vave kukurudzira mapato anopikisana neZanu-PF kuti abatane kana achida kukunda zvine mutsindo mutungamiri weZanu PF, VaRobert Mugabe, musarudzo yemutungamiri wenyika.
Vamwe vakuru vemapato muMDC inotungamirwa naVaMorgan Tsvangirai, pamwe ne MDC inotungamirwa naVaWelshman Ncube, vatanga kutaura zvakakoshera kuumba chibvumirano chekuti vaite muonera pamwekuitira kuti vakunde Zanu-PF nemutungamiri wayo.
Vachitaura kuManchester University kuEngland mukutanga kwemwedzi uno, munyori mukuru weMDC-T, VaTendai Biti, vakati kuti bato ravo ribatane neraVaNcube, zvinonetsa, asi zvinoda kuti vaite chibvumirano chekuti vashande vose vodoma mutungamiri mumwe chete anokwikwidzana musarudzo naVaMugabe.
VaBiti vanoti moyo wavo unorwadza kuti nekusabatana kwavakaita muna 2008, zvakapa kuti VaTsvangirai vagume voita sarudzo yechipiri naVaMugabe yemutungamiri wenyika iyo isina kuzoitwa nenyaya yemhirizhonga.
Senator David Coltart vebato veMDC-N, vanotiwo kunyange mapato aya achiita kunge makara asionane, zvakakosha kuti vashande pamwe chete kuitira kuti vakunde VaMugabe.
Asi VaNcube mbune vanoti kunyange hazvo zvakakosha kuti vashande pamwe chete, zvinhu zvakaoma nekuti hapachina nguva uye zvakamboyedzwa zvikatadza kubudirira.
Kubva zvakapatsanurwa MDC muna 2005, pakamboyedzwa kuti zvikwata zviviri izvi zvibatane asi zvose zvakakona n’anga murapwa achida.
Asi munyika dzakaita seZambia, Kenya, Lesotho nedzimwe dziri muAfrica, mapato anopikisa ari kushanda pamwe kuitira kuti akwanise kunge achikunda musarudzo. Izvi ndizvo zvimwe zvakaitika kunyika dzakaita seBritain neIsrael.
Asi vamwe vanotiwo hazvibatsire kuyedza kumanikidza vanhu kubatana ivo vakasiyana sechiyedza nerima.
Mutauriri weMDC-T, VaDouglas Mwonzora, vanoti vane chido chekuti vanopikisa vabatane.
Ukuwo mutauriri weMDC-N, VaNhlanhla Dube, vanoti kubatana kwakanaka asi pane zvakawanda zvinoda kuitwa.


text:
Mudzimu Wacho Unopupurirana Nomudzimu Wedu
“Iwo mudzimu wacho unopupurirana nomudzimu wedu kuti tiri vana vaMwari.”
NZIYO: 109, 108
1-3. Zvii zvakaita kuti Pendekosti ya33 C.E. ive zuva rinokosha, uye zvakazadzisa sei Magwaro? (Ona mufananidzo uri panotangira nyaya ino.)
WAKANGA uri musi weSvondo mugore ra33 C.E. Zuva iri ndiro raiitwa mutambo wePendekosti uye raivawo sabata. Musi uyu waikosha kuvanhu vaiva muJerusarema uye vanhu vese vaifara. Zvibayiro zvemangwanani zvakanga zvatopiwa kare patemberi. Panenge panguva dza9 mangwanani iwayo, mupristi mukuru akanga ava kugadzirira kupa chinopiwa chinozunguzirwa. Chinopiwa ichi chaiva chezvingwa zviviri zvine mbiriso zvegorosi raitanga kuibva. (Revh. 23:15-20) Chairatidza kuti gorosi rava kutanga kukohwewa.
2 Paiitika zvese izvi mutemberi, pane chimwe chinhu chinokosha chainge chava kuda kuitika. Chakanga chisingazoitikiri patemberi, asi mune imwe imba yepamusoro yaiva muguta iroro. Muimba iyoyo makanga makaungana vaKristu vanenge 120, uye “vairamba vachinyengetera.” (Mab. 1:13-15) Zvainge zvava kuda kuitika zvaienderana nezvaiitwa nemupristi mukuru pazuva rePendekosti gore negore. Zvaizadzisawo uprofita hwakataurwa nemuprofita Joeri makore anenge 800 zuva iri risati rasvika. (Joe. 2:28-32; Mab. 2: 16-21) Zvii zvinokosha zvakanga zvava kuda kuitika?
3 Verenga Mabasa 2:2-4. VaKristu vaiva muimba yepamusoro vakazadzwa nemudzimu mutsvene waMwari. (Mab. 1:8) Vakatanga kuprofita kana kuti kupupura pamusoro pezvinhu zvinoshamisa zvavakanga vaona uye zvavakanga vanzwa. Muapostora Petro akatsanangurira boka guru revanhu vakanga vaungana kuti zvakanga zvaitika izvi zvairevei. Akabva avaudza kuti: “Pfidzai, uye mumwe nomumwe wenyu ngaabhabhatidzwe muzita raJesu Kristu kuti mukanganwirwe zvivi zvenyu, uye muchagamuchira chipo chepachena chomudzimu mutsvene.” Vanhu vanenge 3 000 vakaita zvakataurwa naPetro, uye vakabhabhatidzwa ndokugamuchira mudzimu mutsvene wakanga wavimbiswa.—Mab. 2:37, 38, 41.
4. (a) Nei zvakaitika paPendekosti ya33 C.E. zvichikosha kwatiri? (b) Makore akawanda akanga apfuura, chii chinokosha chingangodaro chakaitika pazuva iroro raichengetwa Pendekosti? (Ona mamwe mashoko.)
4 Nei Pendekosti ya33 C.E. ichikosha chaizvo kwatiri? Zvakaitika patemberi yemuJerusarema hazvisi izvo zvinoita kuti ikoshe. Chinoita kuti ikoshe ndechekuti Jesu Kristu, seMupristi Mukuru pane vese, akazadzisa zvakanga zvagara zvichiitwa pamutambo iwoyo. [1] Pazuva raiitwa mutambo uyu mupristi mukuru aipa zvingwa zviviri zvine mbiriso kuna Jehovha. Zvingwa izvozvo zvaifananidzira vadzidzi vakazodzwa avo vakatorwa muvanhu vane chivi kuti vave vanakomana vaMwari. Kubvira pavadzidzi ava zvichienda mberi ndipo pakatanga kusarudzwa vanhu vaizoenda kudenga kuti vave muUmambo huchaita kuti vamwe vanhu vese vanoteerera vawane makomborero akawanda. VaKristu ivavo avo vanoenda kudenga vanonziwo “zvibereko zvokutanga.” (Jak. 1:18; 1 Pet. 2:9) Saka pasinei nekuti tine tariro yekuenda kudenga kunotonga naJesu kana kuti yekugara muparadhiso panyika nekusingaperi, zvakaitika paPendekosti iyi zvinokosha kwatiri tose.
MUNHU ANOZODZWA SEI?
5. Tinoziva sei kuti vanhu vanozodzwa nenzira dzakasiyana-siyana?
5 Kudai waivawo mumwe wevadzidzi ava uinewo chimwe chinhu chaiita sekamoto pamusoro pako, waisazokanganwa zuva iroro. Izvi zvaizoita kuti unyatsova nechokwadi chekuti wazodzwa nemudzimu mutsvene. Chivimbo chako chaitowedzera pawaiona wava kukwanisa kutaura mumwe mutauro. (Mab. 2:6-12) Asi vanhu vese vanozodzwa nemudzimu mutsvene vanozodzwa nenzira inoshamisa sezvakaita vadzidzi 120 ivavo here? Kwete. Vamwe vese vakazozodzwa pazuva iroro muJerusarema vakazodzwa pavakabhabhatidzwa. (Mab. 2:38) Hapana ndimi dzaiita semoto dzaiva pamisoro yavo. Uyewo havasi vaKristu vese vanozodzwa pavanobhabhatidzwa. Vanhu vekuSamariya vakazozodzwa nemudzimu mutsvene papera nguva yakati kubva pavakabhabhatidzwa. (Mab. 8:14-17) Koneriyasi neveimba yake vakazodzwa nemudzimu mutsvene vasati vatombobhabhatidzwa kunyange zvazvo izvi zvakanga zvisingawanzoitika.—Mab. 10:44-48.
6. VaKristu vese vakazodzwa vanopiwa chii, uye izvi zvinoita kuti vanyatsova nechokwadi chei?
6 Saka havasi vanhu vese vanozodzwa nemudzimu mutsvene nenzira yakanyatsofanana. Vamwe vanogona kunge vakangoerekana vava kuziva kuti vasarudzwa, asi vamwe zvaivajekera zvishoma nezvishoma. Pasinei nokuti munhu anozodzwa sei, muapostora Pauro akataura zvinoitika kuvakazodzwa vese achiti: “Pashure pokunge matenda pachishandiswawo iye, imi makaiswa chisimbiso nomudzimu mutsvene uya wakapikirwa, uyo uri chokumbofanobata chinotangira nhaka yedu.” (VaEf. 1:13, 14) Kushanda kunoita mudzimu mutsvene kune vakazodzwa kunenge kwakaita sechokumbofanobata chavanenge vapiwa vachimirira mubayiro wavo. Izvi zvinoita kuti vaKristu vakazodzwa vanyatsova nechokwadi chekuti vakasarudzwa naMwari kuti vaende kudenga.—Verenga 2 VaKorinde 1:21, 22; 5:5.
7. MuKristu wese akazodzwa anofanira kuitei kuti awane mubayiro wake wekudenga?
7 Kana muKristu akapiwa chokumbofanobata zvinoreva here kuti achatoenda kudenga? Kwete. Munhu iyeye anenge aine chokwadi chekuti akasarudzwa. Asi anongowana mubayiro wake chete kana akaramba akatendeka. Petro akataura nezvazvo achiti: “Saka hama, itai zvose zvamunogona kuti kudanwa kwenyu nokusarudzwa kwenyu kuve kwechokwadi kwamuri; nokuti kana mukaramba muchiita zvinhu izvi hamungazombowi. Chokwadi, muchazarurirwa kwazvo saizvozvo kuti mupinde muumambo husingaperi hwaShe wedu uye Muponesi Jesu Kristu.” (2 Pet. 1:10, 11) Saka muKristu akazodzwa wose anofanira kushanda nesimba kuti arambe akatendeka. Akarega kudaro, kudanwa kwake kana kuti kusarudzwa kunenge kusisina zvakunobatsira kwaari.—VaH. 3:1; Zvak. 2:10.
MUNHU ANOZIVA SEI KUTI AKAZODZWA?
8, 9. (a) Nei vanhu vakawanda vachiomerwa nekunzwisisa zvinoitika panozodzwa munhu? (b) Munhu anoziva sei kuti akasarudzwa kuti aende kudenga?
8 Mazuva ano vashumiri vaMwari vakawanda havana kuzodzwa saka vanogona kuomerwa nekunzwisisa zvinonyatsoitika panozodzwa munhu. Uyewo Mwari paakasika vanhu aida kuti vagare panyika nekusingaperi, kwete kudenga. (Gen. 1:28; Pis. 37:29) Kusarudzwa kwevanhu kuti vaende kudenga kunotonga semadzimambo nevapristi kwakazotanga pava paya. Panozodzwa munhu, anobva achinja mafungiro ake, maonero aanoita zvinhu, uye tariro yake.—Verenga VaEfeso 1:18.
9 Asi munhu anoziva sei kuti zvechokwadi asarudzwa kuti aende kudenga, kana kuti apiwa chokumbofanobata ichi? Mhinduro yacho inowanika mumashoko akanyorwa naPauro kuvaKristu vakazodzwa vekuRoma, avo “vakadanwa kuti vave vatsvene.” Akavaudza kuti: “Hamuna kugamuchira mudzimu wouranda unokonzera kutya zvakare, asi makagamuchira mudzimu wokugamuchirwa sevanakomana, iwo mudzimu watinoshevedzera nawo, kuti: ‘Abha, Baba!’ Iwo mudzimu wacho unopupurirana nomudzimu wedu kuti tiri vana vaMwari.” (VaR. 1:7; 8:15, 16) Saka Mwari anoshandisa mudzimu wake mutsvene kuita kuti muKristu akazodzwa anyatsoziva kuti akasarudzwa kuti ave mumwe wevachanotonga muUmambo.—1 VaT. 2:12.
10. Mashoko ari pana 1 Johani 2:27 anorevei paanoti vaKristu vakazodzwa havafaniri havo kudzidziswa nomumwe munhu?
10 Vaya vakasarudzwa naMwari havadi humwe uchapupu hunopfuura ihwohwo. Havaiti zvekuudzwa nemumwe munhu kuti vave nechokwadi chekuti vakazodzwa. Jehovha ndiye anoita kuti vanyatsova nechokwadi mupfungwa dzavo nemwoyo. Muapostora Johani anoudza vaKristu ivavo vakazodzwa kuti: “Mune kuzodzwa kunobva kuna iye mutsvene; imi mose mune zivo.” Anowedzera kuti: “Kana muri imi, kuzodzwa kwamakagamuchira kubva kwaari kunoramba kuri mamuri, uye hamufaniri henyu kudzidziswa nomumwe munhu; asi, kuzodza kwake zvakuri kukudzidzisai pamusoro pezvinhu zvose, zvakuri kwechokwadi uye zvakusiri kwenhema, uye zvakwakakudzidzisai, rambai muri pamwe naye.” (1 Joh. 2:20, 27) Vakazodzwa ava vanotodawo kudzidziswa zvinhu zvekunamata sezvinongoita vamwe vaKristu vese. Asi havaiti zvekuudzwa nemumwe munhu kuti vakazodzwa. Jehovha anoshandisa simba rake guru, iwo mudzimu wake mutsvene, kuti vaKristu ava vanyatsova nechokwadi chekuti vakazodzwa!
‘KUBEREKWAZVE’
11, 12. MuKristu akazodzwa anganetseka nei, asi chii chaasingatomboiti zvekufungidzira?
11 Mudzimu mutsvene paunoita kuti muKristu ave nechokwadi chekuti akazodzwa, mafungiro ake, maonero aanoita zvinhu, uye tariro yake zvinochinja. Jesu akataura nezvekuchinja kunoita muKristu iyeye achiti anenge ‘aberekwazve’ kana kuti aberekwa zvichibva kumusoro. [2] (Joh. 3:3, 5) Akawedzera kutsanangura nezvazvo achiti: “Usashamiswa nokuti ndakuudza kuti, Imi munofanira kuberekwazve. Mhepo inovhuvhutira kwainoda, uye unonzwa kuvhuvhuta kwayo, asi hauzivi kwainobva nokwairi kuenda. Ndizvo zvakaita munhu wose akaberekwa nomudzimu.” (Joh. 3:7, 8) Saka hazvigoneki kunyatsotsanangura zvose zvinoitika panozodzwa munhu kune vaya vasina kuzodzwa.
12 Vaya vanenge vazodzwa vanganetseka kuti: ‘Nei Jehovha andisarudza? Adii kusarudza mumwe munhu?’ Vanogona kutozviona sevasina kukodzera. Asi havaiti zvekufungidzira kuti vasarudzwa. Vanenge vachinyatsoziva kuti vasarudzwa. Vanofara chaizvo uye vanoonga ropafadzo yavo. Vanonzwa sezvakaita Petro paakafemerwa kunyora kuti: “Mwari, Baba vaShe wedu Jesu Kristu ngaarumbidzwe, nokuti maererano nengoni dzake huru akatibereka patsva kuti tive netariro mhenyu nokumuka kwaJesu Kristu kubva kuvakafa, kuti tive nenhaka isingaori isina kusvibiswa uye isingasvavi. Makaichengeterwa kudenga.” (1 Pet. 1:3, 4) MuKristu akazodzwa paanoverenga mashoko aya, anonyatsoziva kuti Baba vake vekudenga vari kutaura naye.
13. Munhu paanozodzwa nemudzimu mutsvene, mafungiro ake anochinja sei, uye chii chinoita kuti achinje?
13 Mudzimu mutsvene waMwari usati wapupurira vaKristu ava kuti vazodzwa, vaiva netariro yekuzorarama panyika. Vaitarisira kuzoona Jehovha achibvisa zvakaipa zvose panyika, uye kuzoraramawo panyika iyoyo. Zvimwe vaitombofungidzira vachigamuchira hama neshamwari dzavo kubva kuvakafa. Vaidawo kuzovaka dzimba vogaramo uye kudyara miti vodya michero yayo. (Isa. 65:21-23) Asi chii chinozoita kuti mafungiro avo achinje? Hakusi kuti vanenge vasisadi kurarama pasi pano. Havachinji mafungiro avo nemhaka yezvinhu zvakasiyana-siyana zvinenge zvichivanetsa muupenyu. Hakusi kuti vanotanga kufunga kuti kurarama panyika kunozoguma kusisanakidzi, kana kuti vanongonzwa vava kuda kunoonawo kuti kudenga kwacho kwakaita sei. Asi mudzimu waMwari ndiwo unoita kuti vazive kuti vadanwa kana kuti vasarudzwa, uye ndiwo unoita kuti vachinje mafungiro avo netariro yavo.
14. VaKristu vakazodzwa vanoona sei upenyu hwavo vachiri panyika?
14 Saka tingati here vaKristu vakazodzwa vanoda kufa? Mumashoko aakafemerwa, Pauro akapindura achiti: “Chokwadi, isu tiri mutende rino tinogomera, tichiremerwa; nokuti hatidi kuripfekenura, asi kupfeka rimwe racho, kuti chinofa chimedzwe noupenyu.” (2 VaK. 5:4) VaKristu vakazodzwa havashuviri kuti dai vakurumidza kufa kuti vaende kudenga, asi vanotonakidzwa neupenyu. Vanoda kushumira Mwari zuva rega rega vari pamwe chete nehama neshamwari dzavo. Asi pasinei nezvose zvavanenge vachiita, vanongoramba vachifunga nezvetariro yavo inoshamisa yeramangwana.—1 VaK. 15:53; 2 Pet. 1:4; 1 Joh. 3:2, 3; Zvak. 20:6.
WAKASARUDZWA HERE?
15. Zvii zvisingaratidzi kuti munhu azodzwa nemudzimu mutsvene?
15 Zvimwe uri kunetseka kuti wakadanwa here. Kana uchifunga kuti ungangodaro wakasarudzwa chimbofunga nezvemibvunzo iyi. Unoona sokuti uri kushingaira chaizvo muushumiri here? Unofarira kudzidza Shoko raMwari uchinyatsoongorora “zvinhu zvakadzama zvaMwari” here? (1 VaK. 2:10) Unoona sekuti Jehovha ari kukomborera chaizvo basa rako rekuparidza here? Une chido chakasimba chekuita kuda kwaJehovha here? Unoda vamwe zvakadzama uye unonzwa uchida kuvabatsira nemwoyo wese kuti vashumire Jehovha here? Pane here zvinoratidza kuti Jehovha akakubatsira muupenyu hwako? Kana uchipindura kuti hungu pamibvunzo yose iyi, zvinoreva here kuti wakasarudzwa naJehovha kuti uende kudenga? Kwete, hazvirevi kudaro. Nemhaka yei? Nokuti vaKristu vakazodzwa havasirivo chete vanonzwa saizvozvo. Iwayo ndiwo mashandiro anoitawo mudzimu waJehovha kuvaKristu vane tariro yekurarama nekusingaperi panyika. Chokwadi ndechekuti kana uchiita zvekufungidzira kuti wakasarudzwa kuti uende kudenga, zvinenge zvichitoratidza kuti hauna kusarudzwa. Vaya vakasarudzwa naJehovha havaiti zvekufungidzira kuti vakadanwa here kana kuti kwete! Vanozviziva!
16. Tinoziva sei kuti havasi vose vakapiwa mudzimu waMwari vakasarudzwa kuti vaende kudenga?
16 MuMagwaro munotaurwa nezvevanhu vakawanda vaiva nekutenda uye vaitungamirirwa nemudzimu mutsvene asi vakanga vasina tariro yekurarama kudenga. Johani Mubhabhatidzi ndiye mumwe wacho. Jesu akamurumbidza chaizvo, asi akataura kuti Johani akanga asingazovi mumwe wevachatonga muUmambo hwekumatenga. (Mat. 11:10, 11) Mudzimu mutsvene wakashandawo pana Dhavhidhi. (1 Sam. 16:13) Wakaita kuti anzwisise zvimwe zvinhu zvakadzama zvaMwari uye akatofemerwa kunyora zvimwe zvikamu zveBhaibheri. (Mako 12:36) Kunyange zvakadaro, paPendekosti, Petro akataura nezvaDhavhidhi achiti “haana kukwira kumatenga.” (Mab. 2:34) Mudzimu mutsvene wakaita kuti varume ava vaite mabasa makuru, asi hauna kumbobvira wavapupurira kuti vakasarudzwa kuti vaende kudenga. Izvozvo zvakanga zvisingarevi kuti pane pavaikundikana kana kuti vakanga vasina kunyatsokodzera. Asi zvaireva kuti Jehovha aizovamutsa kuti vararame muparadhiso panyika.—Joh. 5:28, 29; Mab. 24:15.
17, 18. (a) Vashumiri vaMwari vakawanda vari kutarisira kuwana mubayiro wei? (b) Tichakurukura mibvunzo ipi munyaya inotevera?
17 Mazuva ano vashumiri vaMwari vakawanda havana kusarudzwa kuti vaende kudenga. Vane tariro yakafanana neyaiva naDhavhidhi, Johani Mubhabhatidzi, uye vamwe varume nevakadzi vainge vakatendeka vekare. Kungofanana naAbrahamu, vanotarisira kuzorarama vachitongwa neUmambo hwaMwari. (VaH. 11:10) Munguva ino yemugumo panyika pangosara vanhu vashoma vakasarudzwa kuti vanorarama kudenga. (Zvak. 12:17) Izvi zvinoreva kuti pavanhu 144 000 vokudenga, vakawanda vavo vakatofa vakatendeka.
18 Saka vaya vane tariro yekurarama panyika vanofanira kuona sei munhu anoti ane tariro yekurarama kudenga? Unofanira kuita sei kana mumwe munhu wemuungano yenyu akatanga kudya chingwa uye kunwa waini paKudya kwaShe Kwemanheru? Unofanira kunetseka here nekuwedzera kungaita nhamba yevanhu vanoti vane tariro yekuenda kudenga? Mibvunzo iyi ichapindurwa munyaya inotevera.
^ [1] (ndima 4) Zvingangodaro kuti musi waiitwa Pendekosti wakafanana nemusi wakapiwa Mosesi Mutemo pagomo reSinai. (Eks. 19:1) Kana zviri izvo, Jesu Kristu akaita kuti rudzi rutsva runonzi Israeri waMwari ruite sungano naMwari pazuva rakafanana nerakaitwa sungano yeMutemo pachishandiswa Mosesi.
^ [2] (ndima 11) Kuti uone mamwe mashoko anotsanangura nyaya yekuberekwazve, ona Nharireyomurindi yaApril 1, 2009, mapeji 3-11.


text:
VECHIDUKU VANOBVUNZA KUTI
Ndingaita Sei Kana Ndikaona Kuti Ndava Kutanga Kuyaruka?
“Kwatiri isu vasikana, zvinoitika pakuyaruka hazvinakidzi. Zvinorwadza, zvimwe zvacho unotonyara nazvo, uye zvinovhiringidza. Hapana chandingamboti chinonakidza!”
—Oksana.
“Ndaigona kungoerekana ndati kwindi. Handizivi hangu kana zvichiitika kuvakomana vese, asi kwandiri ndizvo zvaiitika.”
—Brian.
Munhu paanenge achiyaruka anoita seari kutambira paroller-coaster, pakuti zvinenge zvichinakidza asiwo zvichityisa! Ungaita sei kana izvozvo zvava kuitika kwauri?
Chii chinonyatsoitika pakuyaruka?
Paunenge wava pazera rekuyaruka, pane zvinochinja nekukurumidza pamuviri wako uye mupfungwa dzako, zvichiratidza kukura. Panguva iyoyo, muviri wako uye mahomoni ako zvinokurumidza kuchinja zvichiita kuti uzokwanisa kuva nevana.
Izvozvo hazvirevi hazvo kuti unenge watogadzirira kuva mubereki. Asi zvinoitika paunenge uchiyaruka zvinoratidza kuti wava kubva pazera reumwana. Izvi zvingaita kuti ude kuziva kuti saka chii chichaitika, asiwo zvinogona kuita kuti unetseke.
Mubvunzo: Unofunga kuti zvinhu zvinoitika pakuyaruka zvinofanira kutanga kana munhu ava nemakore mangani?
8
9
10
11
12
13
14
15
16
Mhinduro: Zvinogona kutanga munhu ava pazera chero ripi zvaro pamazera iwayo ataurwa.
Saka haufaniri hako kunyanya kunetseka kana wava kutosvitsa makore 15 asi usati watanga kuona zvinhu izvi zvichiitika kwauri, kana kuti zvava kutoitika kwauri asi usati wasvitsa makore 10. Zvinoitika pakuyaruka zvinongotanga zvega saka hapana zvakawanda zvaunogona kuita kuti zvichitanga kana kuti zvichipera.
Kuchinja kunoita muviri
Pazvinhu zvese zvinochinja kana munhu ava pazera rekuyaruka kunenge kuti chinonyanya kuoneka ndiko kukurumidza kukura kunoita muviri wake. Dambudziko riripo nderokuti hadzisi nhengo dzese dzemuviri wako dzinokurirana pamwe chete. Saka usashamisika hako kana ukaona wava kuti netsekei pakufamba kana kuti pakuita zvimwe zvinhu. Ziva kuti nekufamba kwenguva zvinozopera.
Pane zvimwe zvakati kuti zvinochinja pamuviri wemunhu paanenge achiyaruka.
Kuyaruka kunoita vakomana:
Nhengo dzekubereka nadzo dzinokura
Vanomera ndebvu uye bvudzi muhapwa nepanhengo dzekubereka nadzo
Inzwi rinochinja
Dzimwe nguva nhengo yekubereka nayo inongoerekana yamira uye vanotanga kuzvirotera
Kuyaruka kunoita vasikana:
Vanobuda mazamu
Vanomera bvudzi muhapwa nepanhengo dzekubereka nadzo
Vanotanga kutevera (kuenda kumwedzi)
Kuyaruka kunoita vese, vakomana nevasikana:
Muviri unotanga kubudisa kamunhuwi kasina kunaka, zvichikonzerwa neziya rinenge rasangana nemabhakitiriya.
Zano: Unogona kuita kuti muviri wako usanyanya kunhuwa kana ukageza kakawanda uye ukashandisa pefiyumu kana kuti zvimwe zvekuzora zvinoita kuti usadikitira.
Mapundu anobuda kumeso, ayo anokonzerwa nemabhakitiriya anenge aungana mumaoil glands.
Zano: Kunyange zvazvo mapundu aya asiri nyore kupedza, kana ukagara uchigeza kumeso kwako uye kushandisa mimwe mishonga yekugezesa kumeso zvinogona kubatsira.
Kuchinja kunoitika mupfungwa
Kuwedzera kwemahomoni uko kunochinja zvimwe zvinhu mumuviri wako kunogona kuchinjawo zvinoitika mupfungwa dzako. Unogona kuva nenguva dzaunenge uchifara chaizvo asi wozongoerekana wangoti kwindi.
“Unogona kuti rimwe zuva uri kungochema, asi womuka mangwana wava kufara. Imwe nguva unenge uchiviruka nehasha, asi pasina nguva unenge wazvivharira mubhedhurumu mako usingachadi zvekutaura nemunhu.”
—Oksana.
Vechiduku vakawanda pavanenge vachiyaruka vanonzwawo vachinetseka chaizvo kuti vanhu vari kuvaona sei, sekunge kuti vanhu vese vari kuvatarisa. Uye kuchinja chinja kunenge kuchiita muviri wako kunotoita kuti uwedzere kunetseka!
“Pandakatanga kuyaruka, ndaifarira kugara kana kumira ndakatarisa pasi uye kupfeka hembe dzakakurisa. Kunyange zvazvo ndaiziva hangu chaiita kuti muviri wangu uchinje, ndaingonzwa kunetseka uye kunyara. Hameno zvazvaingoita so.”
—Janice.
Kunenge kuti chinhu chikuru chinochinja mupfungwa dzako ndechekuti maonero aunenge wava kuita vakomana kana kuti vasikana anenge achinja zvachose.
“Ndichiri mudiki ndaisatomboda kuona chinonzi mukomana. Asi maonero andakatanga kuvaita akachinja, uye vamwe vacho ndakanga ndava kutovayemura, zvekuti ndakanga ndisingachaoni sekuti kudanana nemukomana kwakaipa. Kutaura chokwadika, tainge tava kungogara tichitaura nezvekuti nhingi anoda nhingi.”
—Alexis.
Vamwe vakomana pavanenge vachiyaruka vanotanga kunzwa kuda vamwe vakomana, uye ndizvo zvinogona kuitikawo kuvasikana. Kana izvi zvikaitika kwauri, haufaniri hako kufunga kuti uri ngochani. Kakawanda manzwiro akadaro anozopera nekufamba kwenguva.
“Ndaigara ndichizvienzanisa nevamwe vakomana, zvekuti vakazopedzisira vava kunditora mwoyo. Ndakazotanga kufarira vasikana pava paya. Iye zvino handichatorwi mwoyo nevakomana.”
—Alan.
Zvaungaita
Usaona sekuti zvinoitika pakuyaruka zvakaipa. Chokwadi ndechekuti kuchinja kunoitika pamuviri wako uye mupfungwa dzako paunenge uchiyaruka kunokosha. Unogona kusimbiswa nemashoko akataurwa naDhavhidhi, ekuti: “Ndakaitwa nenzira inoshamisa.”
—Pisarema 139:14.
Usazvienzanisa nevamwe, uye usaramba uchingofunga nezvechimiro chako. Bhaibheri rinoti: ‘Munhu anoona zvinoonekwa nemaziso, asi Jehovha anoona zvakaita mwoyo.’
—1 Samueri 16:7.
Gara uchiekisesaiza uye wana nguva yakakwana yekuzorora. Kunyatsorara zvakakwana kuchakubatsira kuti usakurumidza kugumbuka, uye kuti usanyanya kuzvidya mwoyo.
Usaramba uchingofunga zvisina kunaka nezvako. Zvibvunze kuti, “Asi ndizvo here kuti vanhu vese vari kugara vakanditarisa?” Kunyange vanhu vakataura zvakasiyana-siyana nezvekukura kwauri kuita, iwe edza kuona zvinhu sezvazviri. Bhaibheri rinoti: “Mwoyo wako ngaurege kuva nehanya nemashoko ose angataurwa nevanhu.”
—Muparidzi 7:21.
Dzidza kuzvidzora paunonzwa uchida kuita zvepabonde kuitira kuti usaita ufeve. Bhaibheri rinoti: “Tizai ufeve. . . Ane tsika yokuita ufeve ari kutadzira muviri wake pachake.”
—1 VaKorinde 6:18.
Taura nemumwe wevabereki vako kana kuti mumwe munhu mukuru waunovimba naye. Ichokwadi kuti pakutanga unganzwa uchinyara. Asi uchaona kuti kana ukavaudza zvauri kusangana nazvo vachakubatsira.
—Zvirevo 17:17.
Chinhu chinokosha chaunofanira kuziva: Paunenge uchiyaruka pane matambudziko aunosangana nawo. Asi panguva iyoyo ndipo paunokwanisawo kukura mumuviri, mupfungwa uye pane zvokunamata.


text:
Tags Kusvirwa nababa Bill vekuHuku
Tag: Kusvirwa nababa Bill vekuHuku
Kuona Tracy Achisvirwa naBaba vanotengesa HUKU pamusoro peFreezer – Part 2
It was another girl coming to get chicken paakaona baba Bill vakapfeka kashort akabva anzwa kuda kusvirwa apa she was also wearing kamini akabva...
Kusvirwa nababa Bill vekuHuku – Vaiva Nezimboro Rinonwisa Mvura!
Ndakanga ndanzwa nenhomba yekuda chicken ndikati rega ndiende kunotenga huku kwababa vaBill vanogara muraini mangu tingati dzimba ina kubva pamba pangu. Ndakapinda pagedhi ndokunanga kunogogodza...


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
11 Ivai vatevedzeri vangu, seni ndiri waKristu.+
2 Zvino ndinokurumbidzai nokuti muzvinhu zvose munofunga nezvangu uye muri kubatisisa tsika+ sokukugamuchidzai kwandakadziita.
3 Asi ndinoda kuti muzive kuti musoro womurume wose ndiKristu;+ uyewo musoro womukadzi murume;+ uyewo musoro waKristu ndiMwari.+
4 Murume wose anonyengetera kana anoprofita aine chimwe chinhu mumusoro make anonyadzisa musoro wake;+
5 asi mukadzi wose anonyengetera kana anoprofita+ musoro wake usina kufukidzwa anonyadzisa musoro wake,+ nokuti zvakafanana nokuti mukadzi ane musoro wakaveurwa.+
6 Nokuti kana mukadzi asingazvifukidzi, ngaagerwe; asi kana zvichinyadzisa kuti mukadzi agerwe kana kuti aveurwe,+ ngaazvifukidze.+
7 Nokuti murume haafaniri kufukidza musoro wake, zvaari mufananidzo+ nokukudzwa+ kwaMwari; asi mukadzi kukudzwa kwomurume.+
8 Nokuti murume haabvi kumukadzi, asi mukadzi anobva kumurume;+
9 uyezve, murume haana kusikirwa mukadzi, asi mukadzi akasikirwa murume.+
10 Ndokusaka mukadzi achifanira kuva nechiratidzo chesimba mumusoro+ make nokuda kwengirozi.+
11 Kunze kwaizvozvo, munaShe hapana mukadzi kana pasina murume uyewo hapana murume kana pasina mukadzi.+
12 Nokuti mukadzi zvaanobva kumurume,+ naizvozvowo murume aripo nomukadzi;+ asi zvinhu zvose zvinobva kuna Mwari.+
13 Zvisarudzirei moga: Zvakakodzera here kuti mukadzi anyengetere kuna Mwari asina kufukidza musoro?
14 Masikirwo akaitwa vanhu haakudzidzisii here kuti kana murume aine bvudzi refu, zvinoita kuti azvidzwe;
15 asi kana mukadzi aine bvudzi refu, zvinoita kuti akudzwe?+ Nokuti anopiwa bvudzi rake panzvimbo pechishongo chomumusoro.+
16 Zvisinei, kana chero munhu upi zvake achiita sokunge anoita nharo+ pamusoro peimwe tsika,+ isu hatina imwe, uye ungano dzaMwari hadzinawo.
17 Asi, kunyange zvazvo ndichipa mirayiridzo iyi, handikurumbidzii nokuti hamusangani pamwe chete nokuda kwezviri nani, asi nokuda kwezvakaipa kwazvo.+
18 Nokuti kutanga, pamunoungana muungano, ndinonzwa kuti pane kupesana pakati penyu;+ uye ndingangozvitenda kuti ndizvo.
19 Nokuti pakati penyu panofanirawo kunge paine mapoka,+ kuti vanhu vanotenderwa vaonekewo pakati penyu.+
20 Naizvozvo, pamunoungana panzvimbo imwe, hazvibviri kuti mudye kudya kwaShe kwemanheru.+
21 Nokuti, pamunokudya, mumwe nomumwe anofanodya kudya kwake kwemanheru, zvokuti mumwe ane nzara asi mumwe akadhakwa.
22 Chokwadi hamuna dzimba dzokudyira nokunwira here?+ Kana kuti munozvidza ungano yaMwari here muchiita kuti vaya vasina chinhu+ vanyare? Ndichatii kwamuri? Ndikurumbidzei here? Pane izvi handikurumbidzii.
23 Nokuti ndakagamuchira kubva kunaShe zviya zvandakakugamuchidzaiwo, kuti Ishe Jesu muusiku+ hwaakanga achizogamuchidzwa, akatora chingwa,
24 uye, pashure pokunge aonga, akachimedura,+ akati: “Ichi chinomirira muviri wangu+ uri kupiwa nokuda kwenyu. Rambai muchiita izvi muchindiyeuka.”+
25 Akaitawo saizvozvo nekapu,+ paakanga apedza kudya kwemanheru, achiti: “Kapu iyi inomirira sungano itsva+ muropa rangu.+ Rambai muchiita izvi, nguva dzose pamunonwira mairi, muchindiyeuka.”+
26 Nokuti pose+ pamunodya chingwa ichi nokunwira mukapu iyi, munoramba muchizivisa rufu+ rwaShe, kusvikira asvika.+
27 Naizvozvo munhu wose anodya chingwa kana kunwira mukapu yaShe zvisina kukodzera achava nemhosva+ pamusoro pomuviri neropa+ raShe.
28 Munhu ngaatange azviongorora aone kana akakodzera,+ ozodya chingwa nokunwira mukapu yacho.
29 Nokuti anodya nokunwa anozvidyira nokuzvinwira kutongwa+ kana asinganzwisisi muviri.
30 Ndokusaka vazhinji pakati penyu vasina simba uye vari ndonda, uye vakati wandei varere+ murufu.
31 Asi kudai tainzwisisa zvatiri, taisazotongwa.+
32 Zvisinei, kana tatongwa,+ tinorangwa naJehovha,+ kuti tirege kupiwa mhosva+ pamwe chete nenyika.+
33 Naizvozvo, hama dzangu, pamunoungana kuti mudye kudya uku,+ miriranai.
34 Kana munhu aine nzara, ngaadye kumba,+ kuti murege kuunganira kutongwa.+ Asi dzimwe nyaya dzasara ndichadzigadzirisa pandinosvika ikoko.
Tumirawo vamwe
Tumirawo vamwe
1 VaKorinde 11
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=46&Chapter=11&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D11%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NYAYA IRI PAKAVHA
Mazano Okuti Vanhu Vagarisane Zvakanaka
Frank naJerry vaiva vavakidzani vanowirirana—kusvikira Jerry paakazoita pati yakapera pakati pousiku. * Jerry akagumbuka Frank paakatsutsumwa nezvoruzha rwaiitika. Vakabva vatanga kupopotedzana. Kubva musi uyu vakanga vasisachataudzani.
ZVAKAITIKA kuna Frank naJerry zvinoitika kune vakawanda. Vanhu pavanotadza kuwirirana, vanowanzobvapo vagumbuka, vachipomerana mhosva. Kana vakasagadzirisa dambudziko racho, vanopedzisira vasisachadi kuonana.
Pamwe izvi zvakamboitikawo kwauri uye hazvina kukufadza. Vakawanda vedu tinoda kugarisana zvakanaka neshamwari uye nevavakidzani vedu. Nemhaka yokukanganisirana kwatinomboita, zvinoita here kuti tigarisane? Zvinoita here kuti tigadzirise kusawirirana kwacho zvine rugare uye pasina kurwa?
Ngatimboongororai zvakaitika kuna Frank naJerry. Ushamwari hwavo hwakatanga kukanganisika pavakaita izvi: (1) Jerry haana kufunga nezvoruzha rwaaiitira Frank, (2) matauriro akaita Frank akagumburawo Jerry, (3) hapana akazvidzora uye (4) hapana akada kunzwisisa mumwe.
Nokufamba kwenguva vakazotaurirana vakatangazve kuwirirana. Zvakafamba sei? Vakashandisa mazano abatsira vakawanda kuti varambe vari shamwari zvinhu pazvinooma zvichitozoita kuti ushamwari hwacho huwedzere kusimba.
Mazano acho anowanika muBhaibheri rinova ndiro bhuku rine vanhu vakawanda pasi rose. Rinotikurudzira kuti tive vanhu vane mutsa, rudo, vanononoka kutsamwa izvo zvichatibatsira kuti tigarisane zvakanaka nevamwe uye kuti tigadzirise kusawirirana kwatinenge taita navo.
Kuchinja kwakazoita Frank naJerry chiratidzo chokuti Bhaibheri rine simba rokushandura upenyu hwevanhu. Kune vanhu vakawanda vakabatsirwa neBhaibheri kusiya unhu hwakaipa hwavakanga vava nahwo kwemakore. Mumwe wacho ndiRobert anogara kuAustralia, akanga aine hasha dzisingaiti. Mumwe ndiNelson, wokuTimor-Leste akanga ava nemakore achivenga vemamwe mapato ezvematongerwo enyika asi iye zvino zvakapera uye ava kutoshamwaridzana nemumwe wavo. Bhaibheri rakabatsira sei Robert naNelson? Vanyori veMukai! vakavakumbira kuti vavatsanangurire.
NHAURIRANO
ROBERT, tiudzewo makuriro awakaita.
Kumba kwedu kwaisanakidza. Baba vangu vaiva nehasha uye vaigara vachindirova zvokuti dzimwe nguva ndaifenda kana kukuvara. Izvi zvakaita kuti ndikure ndiine hasha ndichida zvokurwa nevamwe. Pandaiva nemakore 16 ndakasungwa ndikavharirwa mujeri revana kwemakore maviri. Pave paya ndakapara mhosva yokurova munhu zvakaipisisa uye ndakavharirwa mune rimwe jeri guru. Pandakazosunungurwa ndakabva ndatamira kuAustralia, ndichiti ndinotangisa upenyu huri nani.
Kutama kune zvakwakachinja here?
Handingati kutama ndiko kwakandibatsira kuchinja, asi kuti iBhaibheri randakazodzidza neZvapupu zvaJehovha. Zvisinei, hasha dzakanga dzichiri kundinetsa uye kakawanda ndaizviona sendisingabatsiri chinhu. Rimwe zuva ndakazofungisisa mashoko ari pana Zvirevo 19:11, anoti: ‘Munhu anonzwisisa anononoka kutsamwa, uye anokudzwa nokuti anoregerera vamwe.’ Neshungu dzokuda kuita zvinotaurwa pavhesi iyi, ndakatanga kunyatsofunga nezvematauriro uye maitiro angu. Zvishoma nezvishoma ndakatanga kuva munhu anonzwisisa, ane mwoyo murefu uye anoregerera vamwe.
Tiudzewo zvakamboitika
Mumwe musi ndakaerekana ndagumbura shamwari yangu, achibva andituka nehasha pamberi pevanhu. Ndakanyara zvokushaya pokupinda. Asi ndakayeuka kuti Bhaibheri rinoti “musadzorera chakaipa nechakaipa,” uye ndakabva ndakurumidza kukumbira ruregerero. (VaRoma 12:17) Hasha dzake padzakanga dzaserera ndakanomuona ava ega uye akabva andiudza kuti aiva nezvaimunetsa kumba kwake. Takataurirana zvakanaka uye pane imwe nguva akatozondipa bhachi rakanaka chaizvo. Dai kari kare kangu hameno kuti chii chaizoitika nokundinyadzisa kwaakaita.
Unoita sei kana pakava nokusawirirana mumhuri?
Ini nomudzimai wangu tine jaya redu rine makore 20, uye pane dzimwe nguva tinombotadzawo kuwirirana. Pazvinhu zvakawanda zvandakadzidza muBhaibheri, ndakadzidzawo kutaura kuti, “sori” kana ndakanganisa. Kukumbira ruregerero nemwoyo wose kunogona kudzora hasha dzomunhu.
NHAURIRANO
NELSON, uri munhu anogara achinyemwerera uye ane ushamwari. Ichokwadi here kuti pane vanhu vawaivenga zvisingaiti?
Ehe! Ndichiri mukomana ndakajoina bato rinopikisa hurumende. Munzvimbo yandaigara ndanga ndisingadi kuona rimwe bato raisimudza musoro. Ndakabva ndadzidzira karati uye ndairova chaizvo.
Chii chakaita kuti uchinje?
Ndakatanga kudzidza Bhaibheri uye kuita zvarinotaura. Mashoko akatanga kundibaya mwoyo ndeokuti: “Zvinhu zvose zvamunoda kuti vanhu vakuitirei, vaitireiwo saizvozvo.” (Mateu 7:12) Kwozotevera anoti: “Ida muvakidzani wako sezvaunozviita.” (Mateu 22:39) Ndakaona kuti Zvapupu zvaJehovha zvaindidzidzisa Bhaibheri zvinoratidzirana rudo rwechokwadi pasinei nekuti zvinobva kwakasiyana-siyana. Ndaiva neshungu dzokuita sezvavaiita uye ndakazvigona nokuti vanhu vaindiziva kare vakatanga kushamisika uye havachandityi sezvavaisimboita.
Hasha dzako pane padzakambodzoka here ukatadza kuzvidzora?
Ehe, asi zvakaitika kumba. Ndakambogumbuka chaizvo ndikarova mudzimai wangu, zvokuti nanhasi ndinodemba chandakazviitira. Akandiregerera nomwoyo wose uye izvi zvakandipa shungu dzokuti ndirambe ndichizvidzora.
Wati vanhu havachakutyi. Une zvaungatiudza here?
Ehe. Rimwe zuva ndakasangana nomumwe mukuru mukuru webato randambotaura nezvaro anonzi Augusto. Nemaziviro aaindiita, ndakanyatsoona kuti ainetseka ndichibva ndamukwazisa zvakanaka-naka ndikamuudza kuti ndakanga ndasiya zvandaimboita. Ndakamukoka kumba kwangu akabvuma. Akashamiswa nokuchinja kwandakanga ndaita zvokuti akabva adawo kudzidza Bhaibheri. Iye zvino tava kunamata tose uye ishamwari yangu, tsika nditsikewo chaiye.
“Ivai Norugare Nevanhu Vose”
Zvinoparira kuti vanhu vasawirirane zvinosiyana-siyana uye zvakaoma kuzvinzwisisa uye vamwe vangaomesa musoro paunenge uchitaurirana navo. Ndokusaka Bhaibheri richiti: “Kana zvichibvira, nepamunogona napo, ivai norugare nevanhu vose.”
Zvataurwa munyaya ino zvinoratidza kuti Bhaibheri rine mazano anoshanda nokuti rine simba rokudzura mafungiro nemaitiro zvinenge zvakadzika midzi mumunhu kana achida hake kuchinjwa. (2 VaKorinde 10:4) Pana Zvirevo 3:17, 18 Bhaibheri rinorondedzera mazano aya kana kuti uchenjeri richiti: “Nzira dzahwo inzira dzinofadza, uye migwagwa yahwo yose ndeyorugare. Ihwo muti woupenyu kune vaya vanohubata, uye vaya vanohubata zvakasimba vachanzi vanofara.”
Unoda kuwedzera kuva munhu anofara uye anogarisana nevamwe zvakanaka here? Unoda kuramba uchiwirirana neshamwari dzako here kunyange pakamuka matambudziko? Kana ukashandisa zvinotaurwa neBhaibheri chokwadi zvichakufambira zvakanaka.
^ ndima 3 Haasi mazita avo chaiwo.
Inzwa zvimwe
Chii Chinonzi Chidzidzo cheBhaibheri?
Wana mhinduro dzemibvunzo ine chokuti neurongwa hwokudzidza Bhaibheri pasingabhadharwi.


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
New Caledonia
236, rue Georges Lèques
Normandie
98800 NOUMEA
NEW CALEDONIA
+687 43-75-00
Kuratidzwa Zvinoitwapo
Muvhuro kusvika Chishanu
8:
Kunotora maminitsi 45
Muchidimbu
Tinotarisira basa rinoitwa neZvapupu zvaJehovha muNew Caledonia, Vanuatu uye Wallis & Futuna Islands. Tinoshandura mabhuku anotsanangura Bhaibheri mumutauro wechiWallisian, Lifu, Bislama, uye nemimwe mitauro mishanu inotaurwa munyika ino.


text:
CHITSAUKO 18
Kutsigirwa Kunoitwa Mabasa oUmambo Nemari
1, 2. (a) Hama Russell vakapindura sei mumwe mufundisi aida kuziva kuti Vadzidzi veBhaibheri vaiwana sei mari yokutsigira basa ravo? (b) Tichakurukurei muchitsauko chino?
MUMWE musi mumwe mufundisi weReformed Church akauya kuna Hama Charles T. Russell achida kuvabvunza kuti Vadzidzi veBhaibheri vaiwana sei mari yokutsigira basa ravo.
“Hatifambisi ndiro yokukumbira mari,” vakatsanangura kudaro Hama Russell.
“Saka munowana sei mari yacho?” akabvunza mufundisi wacho.
“Ndikakuudza chokwadi chacho chiri pachena haungambozvibvuma,” akapindura kudaro Russell. “Kana vanhu vakauya kumisangano yedu, vanoona pasina kandiro kari kufambiswa pamberi pavo. Asi vanoona kuti pane mari iri kufanira kubhadharwa. Vanobva vazvibvunza kuti, ‘Imba ino inoda kubhadharwa . . . Ndingabatsirawo sei nekamari?’”
Mufundisi wacho akatarira Hama Russell achishamisika.
“Ndiri kukuudza chokwadi chiri pachena,” Russell akaenderera mberi achidaro. “Ivo ndivo vanotondibvunza kuti, ‘Ndingabatsirewo sei nekamari pabasa renyu?’ Kana munhu akomborerwa uye aine mari yaainayo, anoda kuishandisa mubasa raShe. Kana asina mari yacho, tingamumanikidzirei kuti abvise?” *
2 Hama Russell vaitaura “chokwadi chiri pachena.” Kugara nekugara vanhu vaMwari vanobvisa mipiro yokutsigira kunamata kwechokwadi. Muchitsauko chino, tichaongorora mimwe mienzaniso yomuMagwaro yokuita izvozvo uyewo zvakaitwa nesangano mazuva ano. Sezvatinoongorora kuti basa roUmambo riri kutsigirwa sei nemari mazuva ano, mumwe nomumwe wedu anofanira kuzvibvunza kuti, ‘Ndingaratidza sei kuti ndinotsigira Umambo?’
‘Vanhu Vose Vane Mwoyo Inoda Ngavauye Nemupiro’
3, 4. (a) Jehovha anovimba kuti vanamati vake vanogona kuita sei? (b) VaIsraeri vakatsigira sei kugadzirwa kwetebhenekeri?
3 Jehovha anovimba nevanhu vake. Anoziva kuti kana vakapiwa mukana, vacharatidza kuzvipira kwavo nokupa mupiro nomufaro. Funga nezvemienzaniso miviri yevaIsraeri.
4 Pashure pokutungamirira vaIsraeri kubuda muIjipiti, Jehovha akavaudza kuti vagadzire tende inotakurika, kana kuti tebhenekeri, yokunamatira. Paizodiwa zvinhu zvakawanda kuti igadzirwe uye iiswe midziyo. Jehovha akarayira Mosesi kuti ape vanhu mukana wokutsigira basa racho, achiti: ‘Vanhu vose vane mwoyo inoda ngavauye nemupiro waJehovha.” (Eks. 35:5) Vanhu vacho vakaita sei pavakakumbirwa sezvo vakanga vasina nguva vabuda muuranda ‘hwemarudzi ose’ vachidzvinyirirwa? (Eks. 1:14) Vakatsigira zvakakwana, vachipa ndarama, sirivha, nezvimwe zvinokosha, zvizhinji zvacho zvavakanga vawana kuvaIjipiti vaimbova vanatenzi vavo. (Eks. 12:35, 36) VaIsraeri vakapa zvakawandisa kupfuura zvaidiwa zvokuti “vakadziviswa kuuya” nezvimwe.—Eks. 36:4-7.
5. VaIsraeri vakaita sei pavakapiwa mukana naDhavhidhi wokupa mupiro wokuvaka temberi?
5 Papfuura makore angasvika 475, Dhavhidhi akapa mupiro kubva papfuma ‘yake chaiyo,’ kuti ushandiswe pakuvaka temberi, nzvimbo yokutanga yokunamatira yaiva panzvimbo imwe chete. Akazopawo vamwe vaIsraeri mukana wokupa achiti: “Ndiani anozvipira kuzadza ruoko rwake nechipo chaJehovha nhasi?” Pavakanzwa izvozvo vanhu “vakapa Jehovha zvinhu nokuzvidira, nomwoyo wakakwana.” (1 Mak. 29:3-9) Achiziva kwakanga kwanyatsobva mipiro iyoyo, Dhavhidhi akanyengetera kuna Jehovha achiti: “Zvose zvinobva kwamuri, uye takupai zvakabva muruoko rwenyu.”—1 Mak. 29:14.
6. Mazuva ano nei pachidiwa mari yokuitisa basa roUmambo, uye mibvunzo ipi inovapo?
6 Mosesi kana Dhavhidhi havana kumanikidza vanhu vaMwari kupa. Asi vanhu vakapa vachizvidira. Ko nhasi? Tinonyatsoziva kuti basa riri kuitwa noUmambo hwaMwari rinoda mari. Panoda mari yakawanda kubudisa uye kuendesa kuvanhu maBhaibheri nemabhuku anoritsanangura, kuvaka uye kuchengeta nzvimbo dzokunamatira nezvivako zvemapazi zvakanaka, uye kuyamura nokukurumidza kana paine vatinonamata navo vanenge vawirwa nenjodzi. Saka, panova nomubvunzo unokosha: Mari yacho inoshandiswa inobvepi? Vateveri vaMambo vanofanira kuita zvokumanikidzwa here kuti vape?
“Haisi Kuzoita Zvokupemha Kana Kuti Kukumbira Vanhu Kuti Vaitsigire”
7, 8. Nei vanhu vaJehovha vasingapemhi kana kukumbira mari?
7 Hama Russell nevamwe vavo vakaramba kutevedzera zvirongwa zvokutsvaka mari zvakanga zvakazara mumachechi enhema. Mumagazini yeWatch Tower yechipiri kubuda, munyaya yaiti “Unoda ‘Zion’s Watch Tower’ Here?” Russell akati: “‘Zion’s Watch Tower’ inotsigirwa naJEHOVHA, saka haisi kuzoita zvokupemha kana kuti kukumbira vanhu kuti vaitsigire. Kana Iye anoti: ‘Ndarama yose ndeyangu nesirivha iri mumakomo ndeyangu,’ akatadza kutiwanisa mari inodiwa, tinobva taziva kuti nguva inenge yasvika yokuti tichirega kubudisa magazini yacho.” (Hag. 2:7-9) Nanhasi Nharireyomurindi ichiri kungobuda uye sangano rinoibudisa richiri kungofambira mberi kunyange papfuura makore 130!
8 Vanhu vaJehovha havapemhi mari. Havafambisi ndiro kana kunyorera vanhu matsamba okukumbira mari. Havaitewo mitambo yokubheja kuti vawane mari. Vanoramba vachiita zvakataurwa neWatch Tower kare kare kuti: “Hatina kumbobvira taona zvakarurama kuti tipemhe mari yokuitisa basa raShe, tichitevedzera zvinoitwa nechechi dzakawanda . . . Isu tinofunga kuti mari inowanikwa nenzira dzakasiyana-siyana dzokukumbira pachishandiswa zita raIshe inomugumbura, haaigamuchiri, uye haakomborere vanoipa pamwe nebasa ravanoiitisa.” *
“Mumwe Nomumwe Ngaaite Sezvaakasarudza Kuita Mumwoyo Make”
9, 10. Ndechipi chimwe chikonzero chinoita kuti tipe mipiro?
9 Sevanhu vari kutongwa noUmambo nhasi, hatiite zvokumanikidzwa kuti tipe. Panzvimbo pokudaro tinoshandisa mari yedu nezvimwe zvinhu nomufaro kuti titsigire mabasa oUmambo. Nei tiine chido chokupa zvakadaro? Funga nezvezvikonzero zvitatu.
10 Chokutanga, tinopa mipiro nokuti tinoda Jehovha uye tinoda kuita “zvinhu zvinofadza pamberi pake.” (1 Joh. 3:22) Zvechokwadi Jehovha anofadzwa nemunamati anopa zvichibva pamwoyo. Ngationgororei zvakataurwa nemuapostora Pauro nezvekupa kwechiKristu. (Verenga 2 VaKorinde 9:7.) MuKristu wechokwadi haape achiita zvokumanikidzwa kana kuti achiita seasiri kuda. Anotopa nokuti anenge “asarudza mumwoyo make” kuti adaro. * Izvi zvinoreva kuti anotanga afunga zviri kudiwa oona kuti angapawo chii. Munhu anopa saizvozvo anokosha zvikuru kuna Jehovha, nokuti “Mwari anoda munhu anopa achifara.” Imwe shanduro yeBhaibheri inoti: “Mwari anoda vanhu vanoda kupa.”
11. Chii chinoita kuti tipe Jehovha chipo chakanakisisa chatingakwanisa?
11 Chechipiri, tinopa zvinhu zvedu senzira yokutenda makomborero akawanda atakapiwa naJehovha. Funga mashoko anoda kufungisiswa anowanika muMutemo waMosesi. (Verenga Dheuteronomio 16:16, 17.) Pavaienda kumitambo mitatu yaiitwa pagore, murume wose wechiIsraeri aifanira kupa “kuenderana nechikomborero chaJehovha” chaainge apiwa. Saka asati aenda kumutambo, murume wose aifanira kuverenga zvaakakomborerwa nazvo, oongorora mwoyo wake, achisarudza chipo chakanakisisa chaaigona kuenda nacho. Isuwo tikafungisisa nzira dzakawanda dzatakakomborerwa nadzo naJehovha, tinonzwa tichida kumupa chipo chakanakisisa chatinokwanisa. Chipo chedu chemwoyo wose, icho chinosanganisira pfuma yedu, chinoratidza kuti tinotenda sei kukomborerwa kwatakaitwa naJehovha.—2 VaK. 8:12-15.
12, 13. Mipiro yedu yatinopa inoratidza sei kuti tinoda Mambo, uye mumwe nomumwe anopa zvakadini?
12 Chechitatu, patinopa mipiro tinoratidza kuda kwatinoita Mambo Jesu Kristu. Sei? Cherechedza kuti Jesu akaudza vadzidzi vake kutii usiku hwake hwokupedzisira pasi pano. (Verenga Johani 14:23.) “Kana munhu achindida,” akadaro Jesu, “achachengeta shoko rangu.” “Shoko” raJesu rinosanganisira murayiro wake wekuparidza mashoko akanaka oUmambo munyika yose. (Mat. 24:14; 28:19, 20) Tinoteerera “shoko” iroro nokuita zvose zvatinogona, kushandisa nguva yedu, simba, nezvinhu zvedu, kuti titsigire basa rokuparidza Umambo. Kana tichidaro tinenge tichiratidza kuti tinoda Mambo Mesiya.
13 Sevanhu vanotongwa noUmambo, tinoda kuratidza nemwoyo wedu wose kuti tinotsigira Umambo nokupa mari dzedu. Tinozviita sei? Munhu nemunhu anozvionera. Mumwe nomumwe anopa zvaanokwanisa. Asi vamwe vatinonamata navo, vane zvishomanana zvenyika ino. (Mat. 19:23, 24; Jak. 2:5) Asi vanhu vakadaro vanonyaradzwa nokuziva kuti Jehovha neMwanakomana wake vanokoshesa kunyange mipiro miduku inopiwa nemwoyo unoda.—Mako 12:41-44.
Mari Yacho Inobviswa Sei?
14. Kwemakore, Zvapupu zvaJehovha zvaipa sei vanhu mabhuku?
14 Kwemakore, Zvapupu zvaJehovha zvaipa vanhu mabhuku zvichipiwa mupiro. Mupiro wacho waiva muduku zvikuru zvokuti vanhu, kunyange vasina mari yakawanda, vaigona kubvisa vowana mabhuku. Asiwo kunyange kana saimba asina mari yemupiro asi achiratidza kufarira, vaparidzi voUmambo vaimusiyira bhuku racho nomufaro. Chido chavo chemwoyo wose chaiva chokuti mabhuku awanikwe nevanhu vaiva nechido chokuaverenga uye vaizobatsirwa nawo.
15, 16. (a) Mapiro atinoita vanhu mabhuku akatanga kugadziridzwa sei neDare Rinotungamirira muna 1990? (b) Mipiro inobviswa sei? (Onawo bhokisi rakanzi “ Mipiro Yedu Inoenda Kupi?”)
15 Muna 1990, Dare Rinotungamirira rakatanga kugadziridza nzira yatinopa nayo vanhu mabhuku. Kutanga gore iroro muUnited States, mabhuku ose akatanga kupiwa vanhu pasina kana mupiro waikumbirwa. Tsamba yaienda kuungano dzose muUnited States yakatsanangura kuti: “Magazini nemabhuku zvichange zvava kupiwa vaparidzi neveruzhinji vanofarira pasina kukumbira mupiro kana kutaura kuti pane mari inogona kubviswa kuti munhu azowana chaanenge achida. . . . Kana paine anoda kubvisa mupiro wokutsigira basa redu rekudzidzisa vanhu anogona kubvisa hake, asi anogona kuwana mabhuku pasinei nokuti abvisa mupiro here kana kuti kwete.” Urongwa ihwohwo hwakabatsira kujekesa kuti basa redu nderekuzvipira uye nderokunamata uye hwakajekesa kuti “hatisi vatengesi veshoko raMwari.” (2 VaK. 2:17) Nokufamba kwenguva urongwa uhwu hwakatanga kushanda mune mamwe mapazi munyika yose.
16 Mipiro inobviswa sei? MuImba yoUmambo yeZvapupu zvaJehovha munenge muine mabhokisi emupiro akagadzikwa panooneka zviri nyore. Vanhu vanogona kuisa mipiro imomo kana kutumira zvipo zvavo kumasangano epamutemo anoshandiswa neZvapupu zvaJehovha. Gore negore pane nyaya inobuda muNharireyomurindi inotsanangura kuti vanoda kupa zvipo zvakadaro vangazviita sei.
Mari Yacho Inoshandiswa Sei?
17-19. Tsanangura kuti mari yemupiro inoshandiswa sei (a) pabasa renyika yose, (b) pakuvaka Dzimba dzoUmambo munyika yose, uye (c) muungano.
17 Basa remunyika yose. Iyi imari inoshandiswa pakuita basa rokuparidza munyika yose. Mari yacho inosanganisira yokubudisa mabhuku anozotumirwa nyika yose, kuvaka mahofisi emapazi nemisha yeBheteri nokuzvichengeta zvakanaka, uye inoshandiswawo pazvikoro zvesangano zvakasiyana-siyana. Uyezve imwe mari inoshandiswa kuchengeta mamishinari, vatariri vanofambira, nemapiyona chaiwo. Mipiro yedu inoshandiswawo kuyamura vatinonamata navo vanenge vawirwa nenjodzi. *
18 Kuvakwa kweDzimba dzoUmambo munyika yose. Iyi imari inoshandiswa kubatsira ungano kuti dzivake kana kuti dzigadzire Imba yoUmambo. Mipiro painogamuchirwa, mari yacho inozoshandiswa pakubatsirawo dzimwe ungano. *
19 Kubhadhara mari inoshandiswa muungano. Iyi imari inoshandiswa kubhadhara zvinhu zvinoshandiswa paImba yoUmambo. Vakuru vanogona kuronga kuti imwe mari itumirwe kubazi kuti ifambisire mberi basa renyika yose. Pakadaro vakuru vanoita kuti ungano iite chisarudzo. Kana ungano yabvuma, mari inenge yasarudzwa inobva yatumirwa. Mwedzi nemwedzi, hama inoona nezveakaunzi dzeungano inonyora pasi mamiriro akaita mari dzeungano zvozoverengerwa ungano.
20. Ungakudza sei Jehovha “nezvinhu zvako zvinokosha”?
20 Patinofunga nezvezvose zvinoitwa pakuita basa rokuparidza Umambo nokuita kuti vanhu vave vadzidzi munyika yose, tinonzwa tichida kukudza “Jehovha nezvinhu [zvedu] zvinokosha.” (Zvir. 3:9, 10) Zvinhu zvedu zvinokosha zvinosanganisira simba redu, pfungwa dzedu, uye zvatinoita pakumunamata. Zvechokwadi tinoda kunyatsoshandisa zvose izvi mubasa roUmambo. Asi yeuka kuti zvinhu zvedu zvinokosha zvinosanganisirawo pfuma yedu. Ngatitsidzei mumwoyo medu kuti tichapa zvatinogona pose patinokwanisa. Mipiro yedu inopa rukudzo kuna Jehovha uye inoratidza kutsigira kwatinoita Umambo hwaMesiya.
^ ndima 10 The Watch Tower, yaJuly 15, 1915, mapeji 218-219.
^ ndima 8 Watch Tower, yaAugust 1, 1899, peji 201.
^ ndima 10 Mumwe anoongorora Bhaibheri akati shoko rechiGiriki rakashandurwa kuti “zvaakasarudza” “rine pfungwa yokugara waronga.” Anozowedzera kuti: “Kunyange hazvo paine mufaro unongouya wega paunopa, kupa kwacho kunoda kuitwa zvokurongwa.”—1 VaK. 16:2.
^ ndima 17 Ona Chitsauko 20 nezvemamwe mashoko pamusoro peushumiri hwekuyamura vanenge vawirwa nenjodzi.
^ ndima 18 Ona Chitsauko 19 nezvemamwe mashoko pamusoro pokuvakwa kweDzimba dzoUmambo.
Inzwa zvimwe
Zvatingaita Kuti Tibatsire Vamwe
Dzidza kuti mari yemipiro yebasa remunyika yose reZvapupu zvaJehovha inobatsira sei kutsigira vamwe pane zvokurarama uye zvekunamata.
Uchapa Zvibayiro Zvokutsigira Umambo Here?
Ona kuti tingashandisa sei nguva yedu, mari, simba uye unyanzvi hwedu kuti titsigire Umambo hwaMwari.